**הסברי הפסוקים**

**פרשת משפטים**

**כיתה ב'1[[1]](#footnote-1)**

**עבד עברי.** דגשים: החידוש של התורה בייחס לנהוג בעולם כולו. יכולת התיקון של העבד. החסד שהתורה מלמדת אותנו לעשות לעבד זה.

פרק כ"א הקדמה: עם ישראל לאחר המדרגה הגבוהה שהתעלו אליה במעמד הר סיני, כל כך רוצים לשמע את מצוות ד'. כבר מלפני חודשיים בא' ניסן התחילו עם ישראל לשמוע את המצוות הראשונות (פירטנו את המצווות שקיבלו עד כה), כאן זוכים עם ישראל לשמוע המון המון מצוות, כמה נפלא! רצה הקב"ה לזכות את ישראל לפיכך הרבה להם תורה ומצוות". עם ישראל הגיע לדרגת דבקות גדולה בד', מעתה אין את אותה מדרגה גבוהה, איך משמרים את הדבקות הזאת? הזכרנו כבר: על ידי תורה, מצוות, עבודת הקרבנות ומידות טובות (ולדבקה בו – מה הוא רחום וכו'). משה רבינו מלמד את עם ישראל: הדבקות בד' היא בכל הפרטים הכי קטנים כפי שיפורט בפרשה זו – איך להתנהג במיוחד בין אדם לחבירו. הזכרנו שפרשה זו ד' מלמד את משה בו' בסיון (הזכרנ כמה פעמים במהלך הלימוד, לזכור את גודל הפרשה הזאת, חוברות מורשה), ומשה אח"כ יורד מההר גם בו' בסיוון ומלמדה לעם ישראל.[**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{א}!) **וְאֵלֶּה הַמִּשְׁפָּטִים אֲשֶׁר תָּשִׂים לִפְנֵיהֶם** – תיתן להם בצורה מובנת ומוטעמת, שיוכלו להבין גם את הטעמים. משה לא אמר את המצוות שכתובות כאן בלשון הזאת, כך ד' ציווה אותו לכתוב ('תורה שבכתב'), אך משה פירט את כל פרטי המצווה וזה עובר בעל פה מדור לדור ('תורה שבעל-פה'). דיברנו על מילות קישור ואותיות קישור[[2]](#footnote-2), והתפלאנו שיש פה ו' החיבור בתחילת נושא. (תלמיד שאל גם למה לא כתוב פה "וידבר ד' אל משה לאמר" כמו שכתוב תמיד). הסברנו שזה המשך ישיר ממתן תורה, ולכן יש פה ו'. (בנוסף יש כאן המשך ישיר לסוף יתרו, ד' ממשיך את הדיבור עם משה, לכן לא כתוב "וידבר ד' אל משה לאמר").

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ב}!) **כִּי** – אם (חוברות מורשה עמוד 8)[[3]](#footnote-3) **תִקְנֶה עֶבֶד עִבְרִי** – מדובר במישהו שגנב ואין לו לשלם, בית הדין מוכרים אותו לעבד ע"מ שיוכל לשלם את הכסף (כמו כן אדם עני יכול למכור את עצמו לעבד. אבל בלי סיבה טובה אדם לא יכול למכור את עצמו לעבד). בית הדין מחפשים מישהו ירא שמים, שיוכל גם לחנכו לחזור בתשובה (דיברנו על זה שהקונה עבד עברי קנה אדון לעצמו. ואלו מההלכות: אסור לעבוד עבודת פרך (עבודה שאין לה קצבה ושאין בה תועלת). אסור עבודה מבזה (לחלוץ הנעלים). חייב לתת לו אוכל וביגוד כמו שנותן לעצמו (אם יש לו רק כרית אחת ייתן אותה לעבדו). כשמשתחרר נותן לו מתנות. מפרנס אשתו ובניו. מי ייקח עבד? מי יסכים לקחת מישהו שצריך כל כך להתאמץ בשבילו? מי יסכים להכניס לבית שלו גנב? מי שרוצה לעשות חסד. היום מי שגונב מכניסים אותו לכלא, שם הוא נפגש עם אנשים כמוהו ולומד ממעשיהם, התורה רוצה לא סתם שיענש אלא שיחזור בתשובה. הזכרנו גם מה היה היחס לעבדים אצל הגויים. **שֵׁשׁ שָׁנִים יַעֲבֹד** – אצל האדון. **וּבַשְּׁבִעִת** – בתחילת השנה השביעית (לא בשמיטה). **יֵצֵא לַחָפְשִׁי** – אל החופש. **חִנָּם** – העבד לא צריך לשלם לאדון כשהוא יוצא, כי מלכתחילה האדון קנה אותו לשש שנים.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ג}!) **אִם בְּגַפּוֹ[[4]](#footnote-4) יָבֹא** – לבדו יבוא, בלי אשה. **בְּגַפּוֹ יֵצֵא** – יצא לבדו, ואסור לאדון להביא לו שפחה כנענית.[[5]](#footnote-5) **אִם בַּעַל אִשָּׁה הוּא** **וְיָצְאָה אִשְׁתּוֹ עִמּוֹ**– אישתו תיכנס איתו ותצא איתו. האשה של העבד לא נשארת בביתה, אלא על האדון לטפל בה ובילדים ולפרנס אותם, מסתבר שנותן לה גם מקום לישון בביתו[[6]](#footnote-6). ברגע שהעבד ישוחרר כמובן היא תצא איתו.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ד}!) **אִם אֲדֹנָיו יִתֶּן לוֹ אִשָּׁה** – כנענית. אם יש לו אשה יכול האדון לתת לו שפחה כנענית. השפחה אינה נחשבת לאישה של העבד, אלא העבד רק עוזר לאדון להביא ילדים שיהיו עבדים כנעניים [היתר מיוחד שהתורה התירה, סתם אדם לא יכול להתחתן עם שפחה]. **וְיָלְדָה לוֹ בָנִים אוֹ בָנוֹת הָאִשָּׁה וִילָדֶיהָ תִּהְיֶה לַאדֹנֶיהָ וְהוּא יֵצֵא בְגַפּוֹ** – כמובן הוא לא יצא עם השפחה הכנענית, אלא רק עם אשתו האמיתית.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ה}!) **וְאִם אָמֹר יֹאמַר הָעֶבֶד** – אם ביום האחרון של השנה השישית אומר העבד וחוזר ואומר (רמב"ם). **אָהַבְתִּי אֶת אֲדֹנִי אֶת אִשְׁתִּי**  - הכנענית **וְאֶת בָּנָי לֹא אֵצֵא חָפְשִׁי:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ו}!) **וְהִגִּישׁוֹ אֲדֹנָיו אֶל הָאֱלֹהִים[[7]](#footnote-7)** – אל השופטים, אל בית הדין, שם העבד אומר להם מה הוא רוצה, ובית הדין מנסה לשכנע אותו לא לעשות כן[[8]](#footnote-8) – עם ישראל הוא עם של בני חורין, לא של עבדים. יהודי יכול להתפתח ולהתקדם רק מתוך העצמאיות שלו (חוברות מורשה) אך העבד עדיין מעוניין[[9]](#footnote-9). **וְהִגִּישׁוֹ אֶל הַדֶּלֶת אוֹ אֶל הַמְּזוּזָה** – אל הדלת שנמצאת אצל המזוזה. ולא ירצע לדלת שאינה מחוברת וצמודה למזוזה (קידושין כב: ובחיזקוני, רש"י כפשוטו). **וְרָצַע אֲדֹנָיו אֶת אָזְנוֹ בַּמַּרְצֵעַ** – אדוניו יעשה לו חור גדול (משנה למלך, ע"ש) בתנוך האוזן[[10]](#footnote-10) הימנית עם מרצע ממתכת (רמב"ם ונו"כ), עד שיגיע המרצע לדלת[[11]](#footnote-11). למה? אוזן ששמעה "לא תגנוב" והלכה וגנבה. (ואם זה עני שמכר את עצמו – אוזן ששמעה "עבדי הם"...) **וַעֲבָדוֹ לְעֹלָם** – להרבה זמן, עד שנת היובל. (השנה השביעית זה השביעית למכירה, שנת היובל זאת השנה החמישים למנין היובלות ולא למכירה).

**אמה עבריה.** דגשים: הייחס לילדה צעירה. דרישת התורה שהאב יתאמץ לא למכור אותה בשום אופן.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ז}!) **וְכִי** - ואם **יִמְכֹּר אִישׁ אֶת בִּתּוֹ** – הקטנה, עד גיל 12. **לְאָמָה** – למה הוא מכר אותה? תיארנו משפחה עניה מאוד, הילדות מקבלות אוכל פעם בשבוע, האבא מחליט לטובת הילדות שלו למכור ילדה אחת לשפחה, ועל ידי זה יהיה לה אוכל וגם לשאר המשפחה (כך משמע בחינוך). זה מעשה לא טוב – היה לו לעבוד קשה יותר (לכן התורה קוראת לזה "בבגדו בה"). **לֹא תֵצֵא כְּצֵאת הָעֲבָדִים** – שיוצאים בשש, אלא יתחתן איתה. אין להתייחס אליה כעבד רגיל שהרי היא קטנה ויש לדאוג לה ולהתחתן איתה (ספורנו ורמב"ן בפסוק ח'[[12]](#footnote-12)) [אין הוא צריך לתת לאב כסף / טבעת לחתונה, התשלום שנתן לה כשקנה אותה נחשב תשלום לחתונה].

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ח}!) **אִם רָעָה בְּעֵינֵי אֲדֹנֶיהָ** – אם לא מוצא חן בעיני האדון הרעיון להתחתן איתה, הוא לא רוצה שהיא תהיה האשה שלו[[13]](#footnote-13). **אֲשֶׁר (לא) לוֹ יְעָדָהּ** – אשר היא מיועדת לו להתחתן איתו[[14]](#footnote-14) [[15]](#footnote-15). **וְהֶפְדָּהּ[[16]](#footnote-16)** – על האדון לתת לפודה לפדות אותה במחיר זול. שאם יבוא מישהו לפדות את הילדה, עליו להסכים לקבל רק את הסכום שנשאר, ולא את מלא הסכום ששילם. לדוגמא: אם קנה אותה בגיל 9, ושילם בעבורה 3000 ₪ שכל שנה שווה 1000 ₪ ואמורה לעבוד 3 שנים, ולאחר שנה בא מישהו לפדות אותה – אין לאדון לבקש ממנו 3000 ₪ אלא רק 2000 ₪, כיוון שנשארו עוד שנתיים, לכל שנה 1000 ₪.[[17]](#footnote-17) **לְעַם נָכְרִי** – לאיש זר. **לֹא יִמְשֹׁל לְמָכְרָהּ** – אסור לאב למכור את ביתו פעם שניה, וכמו כן אסור לאדון למכור אותה, אפילו שהוא לא מרוצה מעבודתה[[18]](#footnote-18). **בְּבִגְדוֹ בָהּ** – שהרי הוא בוגד בזה שהוא לא מתחתן איתה. וכמו כן האב בגד בה בזה שהוא מכר אותה, שהיה לו להתאמץ ולעבוד יותר, ע"מ שתשאר בביתו. ודי שבגדו בה פעם אחת.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ט}!) **וְאִם לִבְנוֹ יִיעָדֶנָּה** – יכול הוא לתת אותה לבנו שיתחתן איתה. **כְּמִשְׁפַּט הַבָּנוֹת יַעֲשֶׂה לָּהּ** – הבן צריך לתת לה כמו שמקבלת כל אשה. ולא יתייחס אליה כאל שפחה, אפילו קצת.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{י}!) **אִם אַחֶרֶת יִקַּח לוֹ** – וגם אם האדון או הבן יתחתן עם עוד אשה עדיין ייתן לה את כל מה שחייב לה (ואם לא יכול - שלא יתחתן עם עוד אישה, ספורנו). **שְׁאֵרָהּ** – אוכל[[19]](#footnote-19), **כְּסוּתָהּ** – בגדים, **וְעֹנָתָהּ** – לחיות איתה, אסור לו ללכת חודש מהבית הוא חייב לישון איתה כמו בעל ואישה (כמו יעקב אבינו שישן כל לילה אצל אישה אחרת[[20]](#footnote-20)). [עונה מלשון זמן. דיברנו על כך שמי שלפני החתונה עבד בעבודה שהרבה זמן הוא לא בבית מותר לו להמשיך בעבודה זו] **לֹא יִגְרָע** – לא יפחית.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יא}!) **וְאִם שְׁלָשׁ אֵלֶּה** – ואם אחד משלושת הדברים הללו **לֹא יַעֲשֶׂה לָהּ** – שייעדה הוא או בנו או שתפדה. **וְיָצְאָה חִנָּם אֵין כָּסֶף** – כשתגיע לגיל בת מצווה[[21]](#footnote-21) או שיעברו שש שנים – תצא.

**דיני רציחה.** דגשים: כמה הדבר לא מצוי. כדי להעניש צריך מציאות מאוד רחוקה. ניסיון לקחת את המצוות האלו לכיוון החיובי – כיצד להתייחס להורים ולחברים.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יב}!) **מַכֵּה אִישׁ וָמֵת** – האיש. **מוֹת יוּמָת** – המכה. מדובר באדם מגיל 13 שהרג בכוונה איש או אישה או קטן או קטנה, שדינו מיתה. אלא שלצורך זה צריך שיהיו עדים שראו שרצח וגם שתהיה התראה, מהי התראה? העדים אומרים לו: אתה יודע שאסור לרצוח? "כן". אתה יודע שמי שרוצח מת? "כן, ואעפ"כ!". אדם רשע כזה, כלל לא אכפת לו למות, העיקר שיעשה את העבירה [הזכרנו שזה כלל לא מצוי, וביחוד לא בא"י, ובי"ד שהורגת פעם ב70 שנה נקראת קטלנית[[22]](#footnote-22)].

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יג}!) **וַאֲשֶׁר לֹא צָדָה** – לא ארב. כלומר לא תכנן לרצוח, מי שאורב לחבירו הוא מסתתר על מנת שיצליח לרצוח אותו, כאן מדובר במישהו שעשה זאת בשגגה. **וְהָאֱלֹהִים אִנָּה לְיָדוֹ** – ד' זימן לו שיהרוג, ולמה? כי הנהרג היה אמור למות [רש"י: אחד הרג במזיד ואחד בשוגג ולא היו עדים, מה עושה הקב"ה? מזמן אותם לפונדק אחד – זה שהרג בשוגג נופל בשוגג על זה שהרג במזיד והורגו. במקרה הזה היו עדים – השוגג מקבל את דינו והולך לעיר מקלט, והמזיד קיבל את עונשו ומת[[23]](#footnote-23)]. **וְשַׂמְתִּי לְךָ מָקוֹם אֲשֶׁר יָנוּס שָׁמָּה** – עיר מקלט. במדבר מחנה הלויה היה עיר המקלט. למה רוצח בשגגה הולך לעיר מקלט? כדי לתקן את חטאו, כי עדיין היה לו יותר לשים לב.**[[24]](#footnote-24)**

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יד}!) **וְכִי יָזִד אִישׁ עַל רֵעֵהוּ** – ואם יעשה במזיד, בכוונה. **לְהָרְגוֹ בְעָרְמָה** – יתכנן תוכניות כיצד להרוג אותו. **מֵעִם מִזְבְּחִי תִּקָּחֶנּוּ לָמוּת** – גם אם הוא כהן והוא רוצה לעבוד עוד בבית המקדש לא נותנים לו. שהרי הוא חייב מיתה. אבל אם הוא כבר התחיל לעבוד מחכים שהוא יסיים את העבודה ואז לוקחים אותו למיתה. (יומא פה.)[[25]](#footnote-25) [[26]](#footnote-26) מה הדין רופא שניסה לרפאות והרג? הוא ודאי לא נחשב במזיד, ולפעמים אפילו שוגג הוא לא נחשב.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{טו}!) **וּמַכֵּה אָבִיו וְאִמּוֹ** – אביו או אימו. לא רק אם הרג אותם, אלא כל מקום שנתן לאב או לאם מכה בכוונה בשביל להזיק להם ויצא להם דם (זה נחשב קצת מוות). **מוֹת יוּמָת** – אך אם לא התכוון לא עבר כלל איסור. רופא שניתח את אביו ויצא דם פטור, אך אם יש רופא אחר ייתן לרופא האחר לעשות את הניתוח (רמב"ם).

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{טז}!) **וְגֹנֵב אִישׁ וּמְכָרוֹ** – בעשרת הדיברות למדנו על האיסור לגנוב נפש, אך מי שגונב לא מת אא"כ הוא מוכר אותו לעבד. **וְנִמְצָא בְיָדוֹ** – דווקא אם קודם המכירה ראו עדים את הנגנב אצלו, אבל אם אין עדים שראו את הנגנב ברשות הגנב, או שהגנב מכר את הנגנב עוד לפני הגניבה, ורק אח"כ גנבו והעבירו לרשות המוכר הוא פטור ממיתה[[27]](#footnote-27). **מוֹת יוּמָת:**

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יז}!) **וּמְקַלֵּל אָבִיו וְאִמּוֹ[[28]](#footnote-28)** – שד' יכה אותך. זהו דבר חמור ביותר, אך לא חייבים על זה מיתה אא"כ מקלל את אביו או את אימו, כיוון שהושוו לבורא. [הזכרנו שיש כמה מצוות שקיימות גם כלפי ההורים וגם כלפי ד' – כבוד, מורא, קילול. הזדמנות להרחיב בדיני כיבוד הורים]. **מוֹת יוּמָת:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יח}!) **[[29]](#footnote-29)וְכִי יְרִיבֻן אֲנָשִׁים וְהִכָּה אִישׁ אֶת רֵעֵהוּ בְּאֶבֶן** – מדובר על אבן שמסוגלת להרוג. **אוֹ בְאֶגְרֹף** – מדובר על מכה קשה מאוד, המוכה בסכנת חיים אך הוא לא מת. [זה לא יכול לקרות אצל ילדים]. **וְלֹא יָמוּת וְנָפַל לְמִשְׁכָּב** – כרגע הוא נמצא בבית החולים או בביתו, שם מטפלים בו.[[30]](#footnote-30)

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{יט}!)האם המוכה יישאר בחיים? אולי עוד שבוע הוא ח"ו ימות?! בינתיים משאירים את המכה בבית הסוהר, ומחכים לראות - **אִם יָקוּם וְהִתְהַלֵּךְ בַּחוּץ עַל מִשְׁעַנְתּוֹ** – הוא כבר לא בסכנת חיים, הוא הולך כבר על כוחו ואינו זקוק להשען על מישהו אחר (אבע"ז).(כמו שמי שהולך על מקל קוראים לזה משענת כי המקל הוא הכח שלו). **וְנִקָּה הַמַּכֶּה** – המכה נפטר מדין מוות, ואפשר לשחרר אותו מהכלא, ואם המוכה ח"ו יחלש שוב וימות אין לחייב את המכה (רמב"ן). **רַק שִׁבְתּוֹ יִתֵּן** –ישלם לו על כל הזמן שהוא לא יכל ללכת לעבודה. **וְרַפֹּא יְרַפֵּא** – וכן ישלם לו על כל הכסף שהוא שילם לרופאים ועל תרופות בכל תקופת המחלה. [דיברנו על נצ"ר ש"ב. הרחבנו על כך שהתורה מלמדת אותנו כמה דבר רע הוא להזיק, ומזיק צריך להיענש ועל ידי כך ילמד להיות אחראי על מעשיו (חוברות מורשה ע"פ ערפלי טוהר צ"ג). תיארנו כיצד לפני שהמכה הולך למוכה הוא חושב כמה רע מה שהוא עשה וכמה עליו לשנות את התנהגותו, מתוך כך כשהוא בא ומשלם הוא לא מסתפק בתשלום, הוא לא מעביר אותו דרך הוראת קבע בבנק, אלא הוא הולך אל המוכה שואל בשלומו ומבקש ממנו סליחה. אם הוא לא ביקש סליחה לא מתכפר לו (ב"ק ח':ז'). תיארנו את המוכה שקשה לו לסלוח, אך הוא מתגבר וסולח לו (לומד זאת מאברהם אבינו שגם אחרי כל מה שעשה לו אבימלך הוא מתפלל עליו (משנה ב"ק ח':ז').

**דיני עבד כנעני.** דגשים: ההבדל בין עבד כנעני לעברי. הצורך להיזהר גם בכבודו של גוי.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כ}!) **וְכִי יַכֶּה אִישׁ אֶת עַבְדּוֹ אוֹ אֶת אֲמָתוֹ** - הכנעניים. **בַּשֵּׁבֶט** – בשוט (במקל). בשונה מעבד עברי, את העבד הכנעני מותר להכות. עבד כנעני שמידותיו לא טובות, 'אין לי חשק לעבוד...', מה עושים?! אולי נסביר לו כמה חשוב להתנהג יפה, זה יעזור?! "בדברים לא יוסר עבד" (משלי כ"ט: י"ט), עבד כנעני צריך שוט. לעומת עבד עברי שהרצון שלו הוא טוב, ואם נסביר לו הוא כבר יתעורר לחזור בתשובה. מצד שני גם לעבד כנעני יש להתייחס כראוי, וצריך להשתדל לא לכעוס עליו, לתת לו את כל צרכיו, שלא כמו שעושים באומות העולם חכמים הראשונים היו נותנים לעבד מכל מה שהיה להם, ואף מקדימים את העבד למזונם בכך אנו מתדמים להקב"ה "ורחמיו על כל מעשיו" (כ"ז ברמב"ם ט':ח') וכך נהגה שרה עם הגר. **וּמֵת תַּחַת יָדוֹ** – העבד מת כאשר הוא ברשותו של האדון. **נָקֹם יִנָּקֵם** – צריך להעניש אותו על מה שהוא עשה. וחייב מיתה כמו כל רוצח. [אמנם הרוצח גוי פטור, אך התורה החמירה בעבד כנעני כדי שלא יתאכזר עליו, חוברות מורשה ע"פ החינוך][[31]](#footnote-31) [[32]](#footnote-32). ואע"פ שמותר לאדון להכות את עבדו אבל להכות עוד ועוד ועוד (העמ"ד) עד הוא מת זה אכזריות גדולה (ספורנו, אבע"ז).

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כא}!) **אַךְ** – אבל **אִם יוֹם אוֹ יוֹמַיִם יַעֲמֹד** – ישאר בחיים, ומת אחרי 24 שעות [יום = 24 שעות, יומיים = לפעמים 24 שעות מתפרסים על פני יומים]. **לֹא יֻקַּם** – מלשון נקמה. לא יענש. **כִּי כַסְפּוֹ הוּא**[[33]](#footnote-33) – כי העבד הוא הממון של האדון, ואינו נחשב כמו יהודי רגיל. לסיכום: אדון שהרג את עבדו היהודי לעולם חייב מיתה. הרג את עבדו הכנעני גם חייב מיתה, אא"כ הרגו בשבט (ולא בסכין, כי בסכין חייב בכל מקרה, רמב"ם) ומת אחר 24 שעות, כאן הקלה עליו התורה, כדי לאפשר לו להכות את עבדו.

**דיני דמי וולדות.** דגשים: המשפטים חוק אלוקי (שהממון מגיע דווקא לבעל), חשיבות תורה שבעל פה (פירוש עין תחת עין), הזהירות מכל נזק שהוא, גם אם רק ציער צריך לשלם.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כב}!) **וְכִי יִנָּצוּ** – יריבו **אֲנָשִׁים** – זה עם זה. **וְנָגְפוּ** – והיכו **אִשָּׁה הָרָה** – שבדיוק עברה שם, וראו אותה (אוה"ח), ובלי כוונה אחד מהם נתן לה מכה. **וְיָצְאוּ יְלָדֶיהָ** – הוולדות, (התורה נקטה בסתמא שיש לה תאומים. מו"ר הרב עמי). **וְלֹא יִהְיֶה אָסוֹן** – האשה לא מתה. **עָנוֹשׁ יֵעָנֵשׁ** – יענש בכך שישלם כסף. **כַּאֲשֶׁר יָשִׁית עָלָיו בַּעַל הָאִשָּׁה** – בזמן שבעל האישה ידרוש ממנו לשלם, מה ישלם? **וְנָתַן בִּפְלִלִים** – ישלם מה שיגידו השופטים (בפלילים = על פי המשפט). בודקים כמה אשה כזאת נמכרת בשוק כשהיא מעוברת, שבזה ירוויח הקונה גם שהילדים יהיו עבדיו, ולא מעוברת. את ההפרש צריך לשלם. מזה שהתורה כתבה 'בעל האשה' למדנו שמי שמקבל את הכסף זה האבא. (הוולדות אינם של האמא אלא של שניהם, והתורה מלמדת אותנו שהאבא מקבל את הכסף. גם אם לשכל שלנו זה לא נראה, ד' מלמד אותנו מהי האמת).

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כג}!) **[[34]](#footnote-34) וְאִם אָסוֹן יִהְיֶה** – לאשה. אפילו שהוא לא התכוון להרוג את האשה (רמב"ם רוצח ד':א' ע"פ הכס"מ). **וְנָתַתָּה נֶפֶשׁ תַּחַת נָפֶשׁ** – דינו מיתה. ואיננו משלם על הוולדות, כי "קים ליה בדרבה מיניה", מי שחייב מיתה לא משלם תשלומים. לדוגמא – שרף את ביתו של חבירו, וחבירו מת – פטור מלשלם על הבית, ואפילו במקום שאין עדים והתראה ובפועל לא חייב מיתה עדיין על הבית לא ישלם.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כד}!)[[35]](#footnote-35)**עַיִן תַּחַת עַיִן** – אם הוריד לשני עין משלם את הסכום הממוני של עין וכו'. כך למדנו בתורה שבע"פ, זה מה שאמר לנו משה אחרי שירד מהר סיני. איך בודקים מהו הסכום? (הרי הערך האמיתי של זה זה הרבה יותר מהערך הכספי) לוקחים אותו לשוק העבדים ובודקים כמה יקנו אותו עם עין וכמה בלי עין. **שֵׁן תַּחַת שֵׁן יָד תַּחַת יָד רֶגֶל תַּחַת רָגֶל****:**

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כה}!) **כְּוִיָּה תַּחַת כְּוִיָּה** – אדם שעשה כויה לחבר שלו, אפילו שלא פצע אותו אלא רק הכאיב לו חייב לשלם על הצער (איך מחשבים את הצער? כמה הוא מוכן לשלם ע"מ שיצערו אותו צער כזה). **פֶּצַע תַּחַת פָּצַע חַבּוּרָה תַּחַת חַבּוּרָה** – פצע זה כשהדם יוצא החוצה, חבורה זה כשהדם נצרר ונהיה בלוטה. גם כאן משלם את הצער. [דיברנו על חמשת התשלומים הכתובים בפסוקים אלו: נז"ר ש"ב[[36]](#footnote-36)]

**דיני עבד כנעני.** דגשים: הזהירות מלהכות יותר מידי את העבד הכנעני.

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כו}!) **וְכִי יַכֶּה אִישׁ אֶת עֵין עַבְדּוֹ אוֹ אֶת עֵין אֲמָתוֹ וְשִׁחֲתָהּ** – הרס אותה, שסימא את העין, ואפילו עבד שהיה סומא והוציא לו אותה לגמרי. **לַחָפְשִׁי יְשַׁלְּחֶנּוּ תַּחַת עֵינוֹ** – אף ששילם מיליון שקל כשקנה את העבד, עכשיו הוא משחרר אותו ללא תשלום. כי אמנם למדנו שלפעמים צריך להכות, אך צריך לדעת איך, להכות עד שהוא מוציא אבר זה אכזריות (אבע"ז), והתורה קנסה אותו.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כז}!) **וְאִם שֵׁן עַבְדּוֹ אוֹ שֵׁן אֲמָתוֹ יַפִּיל לַחָפְשִׁי יְשַׁלְּחֶנּוּ תַּחַת שִׁנּוֹ** – מדובר בשן קבועה ולא ב"שן חלבית". וכמו כן כל אבר – אצבעות וכו'.

**דיני שור שהרג אדם.** דגשים: כמה נורא להרוג אדם. אחריות אדם על שורו.

הקדמנו שאדם שיש לו ממון צריך לשמור את הממון שלו שלא יזיק, ואם הזיק האדם חוטא ועליו לשלם (כדעת מו"ר הרב עמי). כשאדם החליט לקנות שור הוא צריך לדעת שיש לו אחריות, הוא לא יכול לתת לשור שלו לטייל אפה שהוא רוצה. גם כשהוא ברפת הוא צריך לדאוג שיהיה שער חזק שלא יכול השור לפותחו בקלות. [**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כח}!) **וְכִי יִגַּח שׁוֹר** – לאו דווקא שור, כל חיה השייכת לאדם. כמו כן לאו דווקא בנגיחה – גם אם בעט או דחף וכו'. **אֶת אִישׁ אוֹ אֶת אִשָּׁה וָמֵת** – האיש. **סָקוֹל יִסָּקֵל הַשּׁוֹר** – אף שהשור לא אשם בשום דבר, ס"ס ע"י השור הזה נעשה דבר חמור מאוד, וא"א להשאיר שור כזה בעולם (בדומה לזה בחינוך). **וְלֹא יֵאָכֵל אֶת בְּשָׂרוֹ** – אף אם שחט אותו קודם שנסקל אסור ליהנות ממנו, וכן אחר שסקלו אסור לתת את הנבלה לכלב (רשב"ם). **וּבַעַל הַשּׁוֹר נָקִי** – פטור ממיתה בידי שמים, לעומת הדין המובא בפסוק הבא. מדובר בשור תם – בשלוש נגיחות הראשונות שלו – בהם הבעלים לא אשם, שהרי לא העלה על דעתו שהשור שלו ינגח.

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{כט}!) **וְאִם שׁוֹר נַגָּח הוּא** – שם תואר (כמו גנב, שקרן). **מִתְּמֹל שִׁלְשֹׁם** – הוא נגח אתמול, שלשום וגם היום. כבר שלוש פעמים. **וְהוּעַד בִּבְעָלָיו** – והזהירו את הבעלים לשמור על השור פעם אחר פעם.[[37]](#footnote-37) **וְלֹא יִשְׁמְרֶנּוּ** – הבעלים לא שמר את השור כראוי, אבל אם שמר טוב פטור. **וְהֵמִית אִישׁ אוֹ אִשָּׁה הַשּׁוֹר יִסָּקֵל וְגַם בְּעָלָיו יוּמָת** – משה רבינו לימד אותנו בע"פ שהכוונה יומת בידי שמים. הקב"ה יעניש אותו.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{ל}!) **אִם כֹּפֶר יוּשַׁת עָלָיו** – כאשר יושם עליו כופר[[38]](#footnote-38) התורה אומרת לאדם שהוא צריך לכפר על החטא שלו על ידי שהוא ישלם כופר. **וְנָתַן פִּדְיֹן נַפְשׁוֹ** – התשלום הזה שהוא נותן משמש בתור פדיון לנפש שלו, את נפשו שצריכה למות מיתה בידי שמים הוא פודה בכסף הזה (כמו פדיון הבן). **כְּכֹל אֲשֶׁר יוּשַׁת עָלָיו** – כפי מה שבית הדין יחייבו אותו. ומה הוא משלם? את דמי הנהרג, ואמנם אי אפשר להעריך אדם בממון, כי זה הרבה יותר מממון[[39]](#footnote-39), אבל אפשר לחשב כמה היו משלמים בשביל האדם שנהרג בתור עבד, ואת זה צריך לשלם.

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לא}!) **אוֹ בֵן יִגָּח** – וכן אם בן יגח (ע"פ רמב"ן), **אוֹ בַת יִגָּח כַּמִּשְׁפָּט הַזֶּה יֵעָשֶׂה לּוֹ** – אותם דינים, שלא תאמר: אני ממש ניסיתי לשמור על השור, אבל זה מאוד קל להרוג ילד, ולכן לא הצלחתי לשמור עליו, או תאמר היה על אבא שלו לשמור אותו (אבע"ז), או שתאמר – ילד אינו חשוב כמו מבוגר (רמב"ן)[[40]](#footnote-40).

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לב}!) **אִם עֶבֶד יִגַּח הַשּׁוֹר אוֹ אָמָה** – כנעניים. **כֶּסֶף שְׁלֹשִׁים שְׁקָלִים** – של שקלי התורה (נ"ל כ3000 ₪) **יִתֵּן לַאדֹנָיו** – שהרי "כספו הוא". כאן לא מחשבים את השווי האמיתי של העבד, אלא התורה קבעה סכום מסויים שעל כל אדון ששורו הרג את עבדו לשלם. זה נקרא 'קנס'. **וְהַשּׁוֹר יִסָּקֵל****:**

**דיני בור.** דגשים: משפט התורה אינו לפי שכלינו.

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לג}!) **וְכִי יִפְתַּח אִישׁ בּוֹר** – מכסה של בור. **אוֹ כִּי יִכְרֶה אִישׁ בֹּר** – יחפור בור ברה"ר. **וְלֹא יְכַסֶּנּוּ** – אבל אם חפר בור וכיסה כיסוי רציני שעגלה מלאה אבנים יכולה לעבור עליו פטור (ירושלמי). **וְנָפַל שָׁמָּה שּׁוֹר אוֹ חֲמוֹר** – שור ולא אדם שמת חמור ולא כלים שנשברו. למה פטור? גזה"כ, זה מעל להגיון שלנו[[41]](#footnote-41).

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לד}!) **בַּעַל הַבּוֹר יְשַׁלֵּם** – אע"פ שזה לא הבור שלו התורה מחשיבה כאילו הוא בעל הבור (וכן חמץ לאחר 6 שעות). **כֶּסֶף יָשִׁיב לִבְעָלָיו וְהַמֵּת יִהְיֶה לּוֹ** – הנבלה שייכת לניזק, ועל המזיק לשלם את החיסרון שהחסיר בשיווי של הבהמה. דיברנו שלכל אב יש תולדות, תולדות הבור – הניח אבן ברשות הרבים ומישהו נתקל ונפל, או מים ומישהו החליק. תיארנו את האדם שמשלם ועל ידי זה חוזר בו מדרכיו הרעים, ובפעם הבאה שומר על בורו.

**דיני שור שהזיק.**

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לה}!) **וְכִי יִגֹּף[[42]](#footnote-42)** – ידחוף **שׁוֹר אִישׁ** – שור של איש **אֶת שׁוֹר רֵעֵהוּ וָמֵת** – מדובר בשני שוורים ששווים אותו סכום – כל אחד 200 זוז, השור המזיק הרג את השור השני וכרגע הנבלה שווה 100 זוז. מה הדין בשור תם? אומרת התורה – בעל השור משלם חצי נזק, כלומר 50 זוז. וכך התורה מחשבת את זה - **וּמָכְרוּ אֶת הַשּׁוֹר הַחַי וְחָצוּ אֶת כַּסְפּוֹ -** השור החי שווה 200 זוז, אז הוא צריך לשלם חצי מזה, כמה זה? 100. המזיק משלם לניזק 100. **וְגַם אֶת הַמֵּת יֶחֱצוּן** – השור המת שווה 100, אם כן הניזק משלם למזיק 50. יוצא שבפועל המזיק משלם 50 זוז[[43]](#footnote-43). התורה חישבה לנו את זה בצורה מיוחדת, אך בפועל הוא פשוט משלם חצי נזק.[[44]](#footnote-44)

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לו}!) **אוֹ** – ואם (יב"ע[[45]](#footnote-45)) **נוֹדַע כִּי שׁוֹר נַגָּח הוּא מִתְּמוֹל שִׁלְשֹׁם** – התברר שהוא שור נגחן. **וְלֹא יִשְׁמְרֶנּוּ בְּעָלָיו** – כי אם שמר שמירה טובה והשור השתחרר הוא לא חייב. **שַׁלֵּם יְשַׁלֵּם שׁוֹר תַּחַת הַשּׁוֹר** – נזק שלם – מחיר של שור במקום השור שהוא הרג לו. **וְהַמֵּת יִהְיֶה לּוֹ** – לניזק, ואם כן ישלם שור פחות שווי הנבלה.

**דיני גנב.** דגשים: עליונותה של תורה ממעל להגיון שלנו. חומרת הגנבה שמחייבת קנס.

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כא-{לז}!)[[46]](#footnote-46)בדיניגנב ישנם 4 דינים: טביחה ומכירה. בא במחתרת. גנב שאין לו מה לשלם. גנב רגיל שמשלם כפל. **כִּי יִגְנֹב אִישׁ שׁוֹר אוֹ שֶׂה** – דווקא. **וּטְבָחוֹ** – ושחטו **אוֹ מְכָרוֹ** – לאחר. **חֲמִשָּׁה בָקָר יְשַׁלֵּם תַּחַת הַשּׁוֹר** – חמישה שוורים במקום השור. אם הוא רק גנב קונסים אותו לשלם כפול, אך אם הוא טבח או מכר הוא משלם פי 5. **וְאַרְבַּע צֹאן תַּחַת הַשֶּׂה** – מה ההבדל בין שור לשה? גזרת הכתוב! רש"י מביא הסבר – לגנוב שור זה חמור יותר, כיוון שבעל השור איבד את הפרנסה שלו, שהרי השור מיועד לחרישה, ואין לו במה לחרוש, לעומת שה, שבדרך כלל יהיה לבעל הזה עוד שיים[[47]](#footnote-47).

פרק כ"ב [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{א}!)**אִם בַּמַּחְתֶּרֶת יִמָּצֵא הַגַּנָּב** – אם הגנב חותר, כלומר עושה חפירה על מנת להיכנס לבית ולגנוב, [וכמו כן כל דרך בה הגנב נכנס בסתר[[48]](#footnote-48)] ותוך כדי רואה אותו בעל הבית. **וְהֻכָּה וָמֵת** – אם בעל הבית היכה אותו והרגו - בעל הבית פטור, למה? **אֵין לוֹ דָּמִים** – דם זה חיים, אין לו חיים, וזה לא נחשב לבעל הבית שהרג מישהו חי. ומדוע? "הבא להורגך השכם להורגו" – הגנב הזה שחתר בבית סביר להניח שיש לו כלי נשק, והוא מתכנן שאם יגלו אותו הוא יהרוג, לכן מותר להרוג אותו.[[49]](#footnote-49)

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ב}!)**אִם זָרְחָה הַשֶּׁמֶשׁ עָלָיו** – אם ברור לך שהגנב לא מתכנן להרוג אותך, לדוגמא אם זה אבא שלך או בן שלך, ר"ל. (התורה מביאה כמין משל - כמו ששמש שלום לעולם, כך ברור לך שהוא בשלום איתך).[[50]](#footnote-50). **דָּמִים לוֹ** – יש לו חיים. ולכן אם הרגו בעל הבית הוא חייב מיתה. **שַׁלֵּם יְשַׁלֵּם** – והגנב חייב לשלם על מה שגנב. **אִם אֵין לוֹ** – אם אין לגנב מה לשלם. **וְנִמְכַּר בִּגְנֵבָתוֹ** – מוכרים אותו בית הדין לעבד, כמו שלמדנו בתחילת פרשת משפטים.

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ג}!)**אִם הִמָּצֵא תִמָּצֵא בְיָדוֹ הַגְּנֵבָה מִשּׁוֹר עַד חֲמוֹר עַד שֶׂה** – בין שור בין חמור בין שה, וכמו כן כל דבר שהוא שגנב. **חַיִּים** - שלא טבחם או מכרם (רשב"ם)[[51]](#footnote-51). **שְׁנַיִם יְשַׁלֵּם** – לא מספיק שהוא יחזיר את הגניבה, אלא הוא צריך לשלם כפול. קנס שקנסה אותו תורה. על ידי זה הוא יבין את חומרת מעשיו ויחזור בו ממעשיו הרעים. הזכרנו שלא מספיק שהגנב יעביר את הכסף, עליו לבקש מחילה מהנגנב, ועל הנגנב למחול לו.

**דיני שן, רגל ואש.**

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ד}!)הקדמה: בהמה נקראת 'בעיר' כי היא מבערת את השדה[[52]](#footnote-52). המילה הזאת יכולה להיאמר בהטיות שונות, וכמו שאומרים לכדרר את הכדור, כך אפשר לומר 'לבער' במשמעות של - לשלוח את הבהמה. **כִּי יַבְעֶר אִישׁ** – אם ישלח איש את בהמתו והזיקה **שָׂדֶה אוֹ כֶרֶם**. (ע"פ אונקלוס[[53]](#footnote-53)) **וְשִׁלַּח אֶת בְּעִירוֹ** – זה נזק רגל, הבהמה דורכת על השדה של השני ומזיקה אותו. הנזק לא חייב להיות דווקא עם הרגל [כפי שלמדנו בבור שיש אבות ותולדות – גם כאן, תולדות הרגל הם שהבמה מזיקה באיברים אחרים דרך הילוכה]. **וּבִעֵר בִּשְׂדֵה אַחֵר** – זה נזק שן – הבהמה אכלה פירות וירקות בשדה של מישהו אחר[[54]](#footnote-54). **מֵיטַב שָׂדֵהוּ וּמֵיטַב כַּרְמוֹ יְשַׁלֵּם** – על המזיק לשלם על הנזק מהשדה הטובה והמשובחת שיש לו, ולמה? כדי שיוכל הניזק למכור בקלות את השדה. כמו כן יכול המזיק לשלם כסף או שווה כסף.

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ה}!)**כִּי תֵצֵא אֵשׁ** – אדם הבעיר אש בחצירו, ולא שמר עליה מספיק, והדליק אותה באופן שרוח מצויה יכולה להעבירה לחצר אחרת (רשב"ם), ואכן **וּמָצְאָה קֹצִים** – ועל ידי הקוצים התפשטה[[55]](#footnote-55), האש המתפשטת מיוחסת לבעלים. **וְנֶאֱכַל גָּדִישׁ** – תבואה קצורה. **אוֹ הַקָּמָה** – תבואה מחוברת. **אוֹ הַשָּׂדֶה** – ללא תבואה שניזוקה. מדובר בשדה חרושה, שהאש יבשה את האדמה וצריך לחרוש אותה שוב (רש"י כפשוטו) **שַׁלֵּם יְשַׁלֵּם הַמַּבְעִר אֶת הַבְּעֵרָה** – סיכמנו את סוגי הנזקים על פי המשנה: "ארבע אבות נזיקין השור (קרן), הבור, המבעה (בהמה שהזיקה בשן וברגל) וההבער (אש)", ובדקנו אפה נמצאים הפסוקים של כל נזק.

**ארבעה שומרים.** דגשים: אחריות השומר לשמור על מה שקיבל.

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ו}!)הקדמנו את כל דיניהשומרים, על מנת להטמיע את הדינים לפני לימוד ודיקדוק הפסוקים[[56]](#footnote-56). שומר חינם פטור בכל חוץ מפשיעה, שואל חייב בכל, שומר שכר חייב בגניבה ואבידה ופטור באונס. הסברנו ששומר שכר כיוון שמקבל שכר יש לו אחריות יותר גדולה לשמור.[[57]](#footnote-57) התורה מחייבת את השומר שנפטר להישבע שלא גנב בעצמו את החפץ. **כִּי יִתֵּן אִישׁ אֶל רֵעֵהוּ כֶּסֶף אוֹ כֵלִים לִשְׁמֹר** – בחינם. **וְגֻנַּב מִבֵּית הָאִישׁ** – השומר טוען שנגנב מהבית שלו[[58]](#footnote-58) (בדרך כלל החפץ נמצא בבית השומר, אך לאו דווקא). אפשרות א': **אִם יִמָּצֵא הַגַּנָּב** – אם יש עדים שראו את הגנב גונב את החפץ. **יְשַׁלֵּם שְׁנָיִם** – הגנב ישלם כפל לבעל החפץ.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ז}!) אפשרות ב': **אִם לֹא יִמָּצֵא הַגַּנָּב** – במקרה כזה השומר פטור מתשלומין, שהרי שומר חינם פטור מגניבה. אך מי יודע, אולי הוא בעצמו גנב את זה? אולי הוא פשע ובגלל זה החפץ נעלם? לכן - **וְנִקְרַב בַּעַל הַבַּיִת** – השומר, שהחפץ אצלו בבית. **אֶל הָאֱלֹהִים** – אל הדיינים בשביל להישבע. **אִם לֹא שָׁלַח יָדוֹ בִּמְלֶאכֶת רֵעֵהוּ** – שלא גנב את החפץ ששייך לחבירו (גר"א), זה נקרא מלאכת רעהו כי חבירו עושה עם החפץ הזה מלאכה.[[59]](#footnote-59) להישבע זה דבר חמור מאוד, וגם אם הוא העיז לגנוב, יכול להיות שהשבועה תרתיע אותו[[60]](#footnote-60).

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ח}!)אפשרות ג': **עַל כָּל דְּבַר פֶּשַׁע** – על כל חפץ שפשע בו, התורה מדברת על מקרה נורא שהשומר הוא זה שגנב, ולא רק זאת אלא שהוא נשבע שבועת שקר שגנבו לו. **עַל שׁוֹר עַל חֲמוֹר עַל שֶׂה עַל שַׂלְמָה עַל כָּל אֲבֵדָה** – על כל חפץ שנגנב (הזכרנו בשתי מילים שכאן אנו רואים שמי שמצא אבידה צריך לשמור עליה כמו שומר חינם). **אֲשֶׁר יֹאמַר** – העדים יאמרו (התורה לפעמים קוראת לשני עדים בלשון יחיד). **כִּי הוּא זֶה** – כי זה החפץ, הוא אצל השומר, והוא גנבו[[61]](#footnote-61). מה עושים? מי צודק – העדים או השומר? **עַד הָאֱלֹהִים יָבֹא דְּבַר שְׁנֵיהֶם** – הדיינים יחקרו את הדברים שלהם. **אֲשֶׁר יַרְשִׁיעֻן אֱלֹהִים** – ומי שהדיינים יחליטו להרשיע. **יְשַׁלֵּם שְׁנַיִם לְרֵעֵהוּ** – ישלם כפל כדין גנב[[62]](#footnote-62). אם השומר שיקר – הוא ישלם כפל לבעלים, אם העדים שיקרו – יש להם דין של עדים זוממים והם צריכים לשלם לשומר מה שהם זממו לקחת ממנו, הוי אומר כפול[[63]](#footnote-63). [דיברנו קצת על עדים זוממים].

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ט}!)**כִּי יִתֵּן אִישׁ אֶל רֵעֵהוּ חֲמוֹר אוֹ שׁוֹר אוֹ שֶׂה וְכָל בְּהֵמָה לִשְׁמֹר** – בשכר, בדרך כלל בהמות שומרים בשכר כי קשה לשמור שהרי יכול לברוח וכן צריך לתת להם אוכל, וכסף או כלים בחינם (רמב"ן). **וּמֵת** – בפתאומיות. **אוֹ נִשְׁבַּר** – טרפה אותו חיה רעה (רש"י פסוק י"ב)[[64]](#footnote-64). **אוֹ נִשְׁבָּה** – שבו אותו שודדים, וזה נחשב אונס. **אֵין רֹאֶה** – ואין עדים שראו את כל זה שזה קרה באונס.

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{י}!)**שְׁבֻעַת ד' תִּהְיֶה בֵּין שְׁנֵיהֶם** – השומר צריך להישבע לבעלים. שניהם מגיעים לבית הדין והשומר 'מביא' לבעלים שבועה, לכן השבועה נקראת בין שניהם (נלענ"ד)[[65]](#footnote-65). **אִם לֹא שָׁלַח יָדוֹ בִּמְלֶאכֶת רֵעֵהוּ** – שלא גנב את החפץ. **וְלָקַח בְּעָלָיו** – בעל החפץ 'לוקח' את השבועה, כי השבועה הייתה בשבילו.[[66]](#footnote-66) **וְלֹא יְשַׁלֵּם** – השומר פטור, שהרי היה זה אונס. א"כ הבעלים לוקח רק את השבועה ולא את התשלום.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יא}!)**וְאִם גָּנֹב יִגָּנֵב מֵעִמּוֹ יְשַׁלֵּם לִבְעָלָיו** – כפי שלמדנו ששומר שכר חייב בגניבה ואבידה.

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יב}!)**אִם טָרֹף יִטָּרֵף** - מדובר באריה ונמר וכדומה שהשומר לא יכל להציל. כמו כן דווקא כששמר על הבהמה, ולא שהלכה למקום בו יש חיות טורפות (ספורנו). **יְבִאֵהוּ עֵד** – יביא עדים[[67]](#footnote-67). **הַטְּרֵפָה לֹא יְשַׁלֵּם** – שהרי נאנס. ואינו צריך להישבע, שהרי הביא עדים. למדנו מכאן ששומר שכר שטוען נאנסה צריך או להישבע או להביא עדים.[[68]](#footnote-68)

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יג}!)**וְכִי יִשְׁאַל אִישׁ מֵעִם רֵעֵהוּ** – מבקש ממנו בהמה וכדומה. **וְנִשְׁבַּר אוֹ מֵת** – באונס. אם **בְּעָלָיו אֵין עִמּוֹ שַׁלֵּם יְשַׁלֵּם** – הזכרנו שאם מתה מחמת מלאכה פטור.

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יד}!)**אִם בְּעָלָיו עִמּוֹ** – אם בנוסף לשאילת הבהמה הוא ביקש מהבעלים לעבוד איתו, עם אותה בהמה או בעבודה אחרת. **לֹא יְשַׁלֵּם** – גזירת הכתוב. **אִם שָׂכִיר הוּא** – אם לקח בהמה תמורת תשלום, וקרה אונס. **בָּא בִּשְׂכָרו** – הוא נפטר מהתשלום, שהרי הוא שילם על הבהמה ולא קיבלה בחינם. (השור הזה בא אל השומר בשכר ולא בחינם, ולכן אין כל הנאה שלו ופטור באונסין. רש"י כפשוטו ברש"י). ואם נגנב ממנו או שנאבד – האם הוא חייב כש"ש או פטור כש"ח? מחלוקת תנאים, הלכה כרבי יהודה שהוא שומר שכר (וכך נפרש, חוברות מורשה).[[69]](#footnote-69) לסיכום דיני השומרים סיפרנו על אבא חילקיה ששם בכתף אחד דברים כבדים ובשני דברים קלים כי היה זה שייך לחבירו. הבאנו את המשנה "יהי ממון חבירך חביב עליך כשלך".

**דינים שונים.** דגשים: ההתייחסות המרובה של התורה למצוות שבן אדם לחבירו, גם כאלו שחשובים לכל אחד, וגם התייחסות ליצרים רעים של האדם שצריך לתקנם.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{טו}!)הקדמנו דיני אונס: מי שאנס אשה שלא ברצונה[[70]](#footnote-70) עד גיל 12 וחצי (רמב"ם נערה בתולה א':ח' ע"פ דברים כ"ב:כ"ח, לגבי קנס של מפותה) העונש שלו שהיא נהפכת להיות אשתו, (כי בדרך כלל מי שאונס רוצה את האשה רק ליום אחד), אם היא לא רוצה להתחתן איתו – העונש שלו הוא לשלם 50 כסף. בנוסף הסברנו מה זה אירוסין, נישואין וכתובה. **וְכִי יְפַתֶּה אִישׁ** – ישכנע בכל מיני צורות (אני אתן לך המון מתנות וכו'). **בְּתוּלָה –** שאף פעם לא שכבה עם איש. **אֲשֶׁר לֹא אֹרָשָׂה** – ואיננה מאורסת (לא התקדשה עם טבעת). **וְשָׁכַב עִמָּהּ** – כדרך שאיש ואשה שוכבים, אך הוא לא מתחתן איתה לתמיד כפי דין התורה. **מָהֹר יִמְהָרֶנָּה לּוֹ לְאִשָּׁה** – הסברנו את המילה 'מוהר' מלשון תשלום[[71]](#footnote-71). תשלום של כתובה ייתן לה אם לוקח אותה לאישה[[72]](#footnote-72).

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{טז}!)**אִם מָאֵן יְמָאֵן** – יסרב **אָבִיהָ לְתִתָּהּ לוֹ** – וכן אם היא לא מוכנה להתחתן איתו, או אם המפתה לא רוצה להתחתן איתה[[73]](#footnote-73). **כֶּסֶף יִשְׁקֹל כְּמֹהַר הַבְּתוּלֹת** – ישלם כסף כמו התשלום שמקבלת בתולה שנאנסה – 50 כסף. כמובן גם מתוך רצון זהו מעשה חמור, שלא קידש אותה לפני כן, וגם היא לא בסדר.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יז}!)**מְכַשֵּׁפָה לֹא תְחַיֶּה** – שעושה כישופים. כי זה גורם לאנשים לחשוב שגם הניסים שעשה משה רבינו הם כישוף, וזה "מכחיש פמליא של מעלה". למה כתוב מכשפה ולא מכשף? כי זה המצוי, כמו שכתוב "שור" כי זה המצוי. למה כתוב "לא תחיה" ולא כתוב "תמות"? כי צריך לחפש אחרי המכשפות ולהרוג אותם (רשב"ם), כמובן ע"י בי"ד. (סיפרנו את הסיפור על שמעון בן שטח המופיע בירושלמי[[74]](#footnote-74)).

[**(יח)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יח}!)**כָּל שֹׁכֵב עִם בְּהֵמָה מוֹת יוּמָת** – מעשה נורא ואיום של אדם שמחליט לשכב עם בהמה, כאילו היא האישה שלו[[75]](#footnote-75).[[76]](#footnote-76)

[**(יט)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{יט}!)**זֹבֵחַ לָאֱלֹהִים** – מקריב לעבודה זרה, **יָחֳרָם** – ימות, יושמד (רס"ג). **בִּלְתִּי לַד' לְבַדּוֹ** – צריך לזבוח רק לד' לבדו. לא רק אם הוא זובח לע"ז, אלא גם מקטיר ומנסך, עבודות שעובדים להבדיל בבית המקדש (וכמובן משתחווה). אבל אם מחבק ע"ז, רוחץ ע"ז וכו' אינו חייב מיתה, אלא מלקות. (ועל דרך עבודתה חייב בכל מקרה).

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{כ}!)**וְגֵר[[77]](#footnote-77) לֹא תוֹנֶה** – אונאת דברים. כלומר – דיבורים שמצערים אותו[[78]](#footnote-78), לדוגמא לומר לו – פעם היית גוי וכדומה[[79]](#footnote-79). **וְלֹא תִלְחָצֶנּוּ** – אונאת ממון (רמב"ם, ונראה שזה כוונת רש"י, עיין רלב"ג). אל תמכור לו דבר במחיר יקר, אא"כ אתה מודיע לו כמה החפץ אמור לעלות ושאתה מוכן למכור לו רק אם ישלם ביוקר[[80]](#footnote-80). אמנם אסור להונות בממון ובדברים אף אדם, אבל בגר עובר על שלושה לאוין ולא על אחד[[81]](#footnote-81). גר הוא מרגיש בודד (חינוך תל"א) וגם קל יותר לשקר עליו (חוברות מורשה). **כִּי גֵרִים הֱיִיתֶם בְּאֶרֶץ מִצְרָיִם** – ואתם יודעים כמה קשה זה להיות גר (רשב"ם, חינוך תל"א). הרחבנו את הדיבור על עולים חדשים, עולי אתיופיה, תלמיד חדש בכיתה – כמה צריך לשים לב לא לצער.

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{כא}!)**כָּל אַלְמָנָה וְיָתוֹם** – שום אלמנה ויתום (חזקוני), אפילו מי צריך לתת לו מוסר והדרכה, תזהרו לא לענות אותם יותר מכדי הצורך (העמ"ד). **לֹא תְעַנּוּן** – כי העינוי גורם להם לצער יותר גדול (רמב"ן), האלמנה נזכרת בבעלה והיתום בהוריו (לענ"ד).[[82]](#footnote-82)

[**(כב)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{כב}!)**אִם עַנֵּה תְעַנֶּה אֹתוֹ** – צריך להוסיף את המילים: אתה תיענש. התורה לא כותבת מהו העונש, יש כאן איום – לא כדאי לך לעשות כן כי תיענש בעונש חמור (רש"י כפשוטו)[[83]](#footnote-83). ולמה? **כִּי אִם צָעֹק יִצְעַק אֵלַי** – יתפלל אלי – אנא ד' תציל אותי מהאיש הזה... **שָׁמֹעַ אֶשְׁמַע צַעֲקָתוֹ** – ד' הוא ה'אבא' שלו ולכן הוא ישמע לו (ע"פ הרמב"ן)[[84]](#footnote-84).

[**(כג)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{כג}!)**וְחָרָה אַפִּי וְהָרַגְתִּי אֶתְכֶם בֶּחָרֶב וְהָיוּ נְשֵׁיכֶם אַלְמָנוֹת וּבְנֵיכֶם יְתֹמִים** – מידה כנגד מידה, אתה פגעת ביתום ובאלמנה, על ידי שתמות יהיו בניך יתומים ואשתך אלמנה.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כב-{כד}!)פתחנו בשו"ע בהלכות צדקה, דיברנו על שמונת המעלות ועל כך שדווקא הלוואה היא הגדולה שבכולם. סיפרנו על פעמונים, ועל גמ"ח ההלוואות של אבא של יוסף בנימין. **אִם** – אין הכוונה 'אם' אתה רוצה, שהרי כל מי שיש לו כסף (אבע"ז) ומבקשים ממנו הלוואה (ראב"ם[[85]](#footnote-85)) חייב לתת הלוואה[[86]](#footnote-86), אלא הכוונה 'כאשר'. **כֶּסֶף תַּלְוֶה אֶת עַמִּי אֶת הֶעָנִי עִמָּךְ** – עמי קודם לגוי. עני קודם לעשיר. עניי עירך קודמים לעניי עיר אחרת. **לֹא תִהְיֶה לוֹ כְּנֹשֶׁה** – אל תהיה לו כמו מלווה[[87]](#footnote-87) (רמב"ן), כאחד שגובה. כלומר, אם אין ללווה מה לשלם אל תדרוש ממנו, כי בזה אתה מבייש אותו. **לֹא תְשִׂימוּן עָלָיו נֶשֶׁךְ** – אל תגבה ממנו יותר ממה שהלוות לו, (הרחבנו בדיני ריבית). למה זה נקרא 'נשך'? כי אתה מצער אותו ואוכל לו חלק מכספו (ע"פ הרמב"ם). בנוסף זה כמו נשיכה של נחש, שבתחילה לא רואים את הנזק, ורק אח"כ מתחילה הנשיכה להתנפח. אותו דבר, בתחילה הלווה מרגיש – לא נורא אני משלם עוד שקל, אך אחרי כמה זמן זה נהיה סכום גדול.[[88]](#footnote-88)

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כב-{כה}!) **אִם חָבֹל תַּחְבֹּל שַׂלְמַת רֵעֶךָ** – לווה שלא משלם את חובו, יכול המלווה ללכת לבית הדין ולבקש מהם שהם יבקשו את ההלוואה מהלווה. במקרה הזה הולך שליח של בית הדין ולוקח מהלווה משכון. המשכון צריך להיות דבר שהלווה לא משתמש בו באותו הזמן. ולהסבר הפסוק: אם תמשכן את הבגד יום של חברך הלווה. **עַד בֹּא הַשֶּׁמֶשׁ תְּשִׁיבֶנּוּ לוֹ**[[89]](#footnote-89) – מהזריחה עד השקיעה אתה צריך להחזיר לו את זה. בשקיעה תוכל לקחת את זה ממנו, ולהשיב שוב בזריחה.

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כב-{כו}!) **כִּי הִוא כְסוּתוֹ לְבַדָּהּ[[90]](#footnote-90)** – הבגד העליון שלו. **הִוא שִׂמְלָתוֹ לְעֹרוֹ** – הבגד התחתון שלו. **בַּמֶּה יִשְׁכָּב** – המצעים של הספה שיושב עליה ביום (רש"י כפשוטו). יש כאן פירוט של סוגי משכון שונים. **וְהָיָה כִּי יִצְעַק אֵלַי** – אם לא תביא לו את הבגד שלו והוא יתפלל אלי, שאציל אותו ממך (אבע"ז). **וְשָׁמַעְתִּי כִּי חַנּוּן אָנִי** – אני אשמע לתפילתו, כי אני רחמן, ושומע אני ביחוד את צעקת העני, שאין מי שישמע צעקתו (ספורנו).[[91]](#footnote-91)[[92]](#footnote-92) מלשון הפסוק משמע שדווקא אם זה הבגד היחיד שלו חייב להשיב לו את הבגד ביום (חיזקוני).

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כב-{כז}!) **אֱלֹהִים לֹא תְקַלֵּל** – אל תקלל דיין בשם ד' (ד' יכה אותך). יש איסור לקלל כל אחד כמו שכתוב "לא תקלל חרש". **וְנָשִׂיא בְעַמְּךָ לֹא תָאֹר** – נשיא הסנהדרין (רמב"ן בשם הרמב"ם). אם כן יש מקרה בו עובר 4 איסורים: מקלל את אביו שהוא נשיא הדיינים (כל אחד, דיין, נשיא, אבא)[[93]](#footnote-93).

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כב-{כח}!)הקדמנו את מִצְווֹת הפרי: בכורים, תרומה גדולה, מעשר ראשון ושני. **מְלֵאָתְךָ** – ביכורים, כשהפרי הראשון מתמלא. **וְדִמְעֲךָ** – תרומה גדולה. ראינו את רש"י שכותב שאינו יודע למה זה נקרא כך, ודיברנו על דברי חז"ל "למד לשונך לומר איני יודע". **לֹא תְאַחֵר** – מה שצריך להיות קודם אל תעשה אותו אחרי. אלא הכל לפי הסדר: ביכורים, תרומה, מעשר. **בְּכוֹר בָּנֶיךָ תִּתֶּן לִּי** – מצוות פדיון הבן. למה משה רבינו לא מפרט את ההלכות האלו? כי כאן מדובר ביום הראשון – ו' סיוון, ומשה רבינו לימד את המצוות עד א' אייר בשנה השנית (בתחילת ספר במדבר), כאן משה רבינו רצה להגיד כמה שיותר מצוות ולכן הוא קיצר, אח"כ זה יהיה יותר מפורט. (שמנו לב שיש בעיקר מצוות שבין אדם לחבירו).

[**(כט)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{כט}!)**כֵּן תַּעֲשֶׂה לְשֹׁרְךָ לְצֹאנֶךָ** – שתביא את הבכור לכהן כמו בבכור אדם (אבע"ז)[[94]](#footnote-94). הכהן מקריב את הבהמה, והיא מיועדת לאכילה בשביל הכהן. **שִׁבְעַת יָמִים יִהְיֶה עִם אִמּוֹ** – אסור לכהן להקריב אותו בשבעה ימים הראשונים. **בַּיּוֹם הַשְּׁמִינִי תִּתְּנוֹ לִי** – מהיום השמיני והלאה יכול הכהן להקריב את הבהמה. ולמה? כי עד שבעה ימים אם הוא מת הוא נפל, נפל זה בהמה שמתברר שהיא בכלל לא הייתה חיה. (לכן עושים פדיון הבן רק אחרי 30 יום, כי תינוק שנפטר בתוך 30 הוא נחשב נפל ולא יושבים עליו שבעה).

[**(ל)**](file:///C:\תורת%20אמת%20-%20352\Temp\his_temp_1_2.htm#שמות פרק-כב-{ל}!)**וְאַנְשֵׁי קֹדֶשׁ תִּהְיוּן לִי** – עם קדוש. וכדי להיות עם קדוש צריך להידבק בקב"ה, ולכן אין לאכול דברים משוקצים ולכן... (רמב"ן) **וּבָשָׂר בַּשָּׂדֶה טְרֵפָה** – אם בהמה טרפה בהמה אחרת, והבהמה השניה עדיין בחיים אך ברור שהיא עתידה למות. **לֹא תֹאכֵלוּ** – אסור לשחוט ולאכול. **לַכֶּלֶב תַּשְׁלִכוּן אֹתוֹ** – אסור לאכול ומותר ליהנות – למכור לגוי או להביא לכלב. למה מוזכר פה דווקא כלב? הכרת הטוב על כך שלא נבחו על עם ישראל.

פרק כ"ג [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{א}!)**לֹא תִשָּׂא שֵׁמַע שָׁוְא** - אל תקבל שמועה של שקר, כלומר – אל תאמין ללשון הרע. **אַל תָּשֶׁת יָדְךָ עִם רָשָׁע** – אל תצטרף לאדם רשע (אל תשים ידך איתו). **לִהְיֹת עֵד חָמָס** – להיות יחד איתו עד שקר. כבר על ההחלטה להצטרף אליו עוברים על האיסור.

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{ב}!)**לֹא תִהְיֶה אַחֲרֵי רַבִּים לְרָעֹת** – אם שאר הדיינים מחייבים אדם, אל תלך אחר דעתם, אלא תגיד מה שאתה באמת חושב[[95]](#footnote-95). **וְלֹא תַעֲנֶה עַל רִב לִנְטֹת** – זהו המשך של אותו דין: אם יש איזה ריב, אל תנטה לצד אחד. **אַחֲרֵי רַבִּים לְהַטֹּת** – להטות את הדין כמו שאומרים רבים.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{ג}!) **וְדָל** – עני **לֹא תֶהְדַּר בְּרִיבוֹ** – אל תכבד אותו במשפט. כלומר, אל תגיד – אני רוצה שהוא יתפרנס בכבוד (רמב"ם), ולכן אדון אותו לזכות אפילו שהוא חייב.[[96]](#footnote-96)

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{ד}!) **כִּי תִפְגַּע** – אם תפגוש **שׁוֹר אֹיִבְךָ אוֹ חֲמֹרוֹ תֹּעֶה** – אבוד לבעליו. (ולא 'טועה'). אתה רואה אותו מסתובב מחוץ לעיר, או במקום אחר שלא אמור להיות שם. **הָשֵׁב תְּשִׁיבֶנּוּ לוֹ** – תקיים מצוות השבת אבידה, אפילו שהוא אויב שלך. מהכפילות 'השב תשיבנו' למדנו שגם אם הבאת לו והוא שוב ברח, אתה צריך לחזור ולהשיב לו פעם אחר פעם. (ב"מ לג.).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{ה}!) **כִּי תִרְאֶה חֲמוֹר שֹׂנַאֲךָ** – כיצד יכול להיות יהודי ששונא יהודי אחר? אומרים חכמים שהתורה מדברת על מישהו שעבר עברה חמורה, ואז מותר לשנוא אותו עד שהוא יחזור בתשובה. ואעפ"כ צריך לעזור לו... **רֹבֵץ תַּחַת מַשָּׂאוֹ** – יושב כשעליו משא כבד. **וְחָדַלְתָּ מֵעֲזֹב לוֹ** – סימן תמיהה, האם תימנע מלעזור לו כי הוא רשע?! **עָזֹב תַּעֲזֹב עִמּוֹ** – תעזור לו, ותחזור ותעזור לו. (כי אמנם את מעשיו אתה שונא, אך לא אותו עצמו). אם הרמת לו את המשא והחמור נפל שוב, תרים לו שוב את המשא (ויש ללכת איתו אח"כ כקילומטר, בכדי לראות שהחמור לא נופל שוב, רמב"ם). אמרנו שמצווה לפרוק יותר מלטעון משום צער בעלי חיים, וכן שמצווה בשונא מבאוהב, בכדי לכוף את יצרו. ועדיף לטעון בשונא מאשר לפרוק באוהב. הדגשנו – "עימו", אבל אם הוא יושב בצד אינך צריך לעזור לו.[[97]](#footnote-97)

**דיני דיינים.** דגשים: חשיבותם של משפטי התורה. ההקפדה הגדולה לדון דין אמת.

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{ו}!)**לֹא תַטֶּה מִשְׁפַּט אֶבְיֹנְךָ בְּרִיבוֹ** – אביון זה מישהו עני מאוד, גם אז אסור לך להטות את המשפט לטובתו (דומה לפסוק ג')[[98]](#footnote-98).

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{ז}!)**מִדְּבַר שֶׁקֶר תִּרְחָק** – לא רק לא לשקר אלא להתרחק מן השקר[[99]](#footnote-99). **וְנָקִי וְצַדִּיק אַל תַּהֲרֹג** – נקי – מי שבית הדין חייב אותו ואח"כ באו עדים וטענו שהוא נקי, אל תהרוג אותו, אלא תחזור ותדון בדינו. צדיק – מי שבית הדין הצדיק אותו ואח"כ באו עדים וחייבו אותו – אל תהרוג אותו, ואין לחזור ולדון בדינו. שמא תאמר – אם כן יישאר הרשע הזה בחיים? לא כן, **כִּי לֹא אַצְדִּיק רָשָׁע** – אם הוא רשע הוא יענש.

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{ח}!)**וְשֹׁחַד לֹא תִקָּח כִּי הַשֹּׁחַד יְעַוֵּר פִּקְחִים** – יסמא את עיניהם של החכמים, שלא יצליחו להבין טוב את דברי התורה. **וִיסַלֵּף דִּבְרֵי צַדִּיקִים** – ויעקם את דברי התורה. ולא רק שבאותו דיון הוא יטה את דעתו לטובת נותן השוחד אלא כל הדעת שלו תשתבש.[[100]](#footnote-100)

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-כג-{ט}!)**וְגֵר לֹא תִלְחָץ** – אל תגנוב אותו. כבר למדנו הלכה זאת, אך כאן למדנו שעובר על עוד לאו. **וְאַתֶּם יְדַעְתֶּם אֶת נֶפֶשׁ הַגֵּר כִּי גֵרִים הֱיִיתֶם בְּאֶרֶץ מִצְרָיִם** – ואתם יודעים כמה זה קשה להיות גר, וכמה רע לו אם גונבים אותו. (כמו כן ילד שהצטרף לכיתה יתייחס יותר יפה לילד חדש שמגיע).

**זמנים ומועדים.** דגשים: היות האדמה שייכת לבורא העולם ומכח זה הרבה מצוות.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{י}!) **וְשֵׁשׁ שָׁנִים תִּזְרַע אֶת אַרְצֶךָ** – מעלה חשובה לזרוע את ארץ ישראל. **וְאָסַפְתָּ אֶת תְּבוּאָתָהּ** – ותאסוף לביתך את התבואה שלה, כלומר – תכניס לבית.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יא}!) **וְהַשְּׁבִיעִת תִּשְׁמְטֶנָּה** – תעזוב את השדה, אל תזרע ואל תחרוש. **וּנְטַשְׁתָּהּ** – וגם את הפירות שיש בה מלפני כן תעזוב, אל תקצור (רמב"ן). **וְאָכְלוּ אֶבְיֹנֵי עַמֶּךָ** – כולם יכולים לאכול, אז למה כתוב 'אביוני עמך'? כי בשביעית כולם אביונים, שהרי לאף אחד אין תבואה. (מור אבי). **וְיִתְרָם** - מה שנשאר. **תֹּאכַל חַיַּת הַשָּׂדֶה** - אסור להביא לחיות מה שמתאים לבני אדם, ולכן רק מה שנשאר בשדות שכבר לא מתאים לבני האדם, אפשר להביא לחיות. **כֵּן תַּעֲשֶׂה לְכַרְמְךָ לְזֵיתֶךָ** – כמו שצוּוֵיתָ לעשות לשדה, כך אתה מְצֻוֶּה לעשות לכרמים ולזיתים.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יב}!) **שֵׁשֶׁת יָמִים תַּעֲשֶׂה מַעֲשֶׂיךָ** – את כל עבודתך. **וּבַיּוֹם הַשְּׁבִיעִי תִּשְׁבֹּת** – תפסיק ממלאכה. **לְמַעַן יָנוּחַ שׁוֹרְךָ וַחֲמֹרֶךָ** - בשונה ממטרת השבת אצל עם ישראל, שזה יום קדוש, אצל הבהמות מטרת השבת היא שינוחו, שלא יעבדו ללא הפסקה (כנלענ"ד). שואל רש"י: האם מותר לתת לחמור לאכול מן המחובר, שהרי אסור לו לחלל שבת? עונה רש"י – ודאי שמותר, שהרי השבת אצלו זה בשביל שינוח, לא בשביל שיצטער, רק אסור לך לקחת אותו ולהעביד אותו. **וְיִנָּפֵשׁ בֶּן אֲמָתְךָ** – וינוח עבד כנעני, שעדיין לא מל לשם עבדות, שאינו חייב במצוות אף לא כאשה. **וְהַגֵּר** – גר תושב, שהוא גוי. ודאי שאין הכוונה שישמרו שבת, הפוך, גוי ששבת חייב מיתה. הכוונה היא שאסור להגיד להם לעשות בשבילך מלאכה, אך לעצמם יכולים[[101]](#footnote-101).

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יג}!) **וּבְכֹל אֲשֶׁר אָמַרְתִּי אֲלֵיכֶם תִּשָּׁמֵרוּ** – בכל המצוות שאמרתי לכם עד כה תשמרו, אך יש מצווה אחת שצריך להישמר ביותר, זה ע"ז, כמו שממשיך (בדומה ברמב"ן וברש"י, ע"ש): **וְשֵׁם אֱלֹהִים אֲחֵרִים לֹא תַזְכִּירוּ** – תתרחקו כל כך מע"ז שאפילו לא תזכירו את שמה. שלא יאמר אדם חכה לי ליד ע"ז פלונית. או נפגש ביום חג פלוני (דיברנו על התאריך הלועזי). הקשנו – כיצד אמר הקב"ה לעמ"י ללכת ליד בעל צפון? ענינו שזה כמו חיילים שאומרים – נעמוד ליד פסל פלוני ע"מ לפוצץ אותו (הרב יעקב לבנון). **לֹא יִשָּׁמַע עַל פִּיךָ** – שלא תגרום למישהו אחר שישמיע את שם הע"ז בגללך. שלא תעשה שותפות עם גוי עובד ע"ז. וכאשר יהיה בינכם איזה ריב הוא ילך וישבע בשם ע"ז שלו שהוא צודק (רש"י כפשוטו ע"פ סנהדרין סג:).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יד}!) **שָׁלֹשׁ רְגָלִים** – פעמים **תָּחֹג לִי** – תקריב קרבן **בַּשָּׁנָה:**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{טו}!) **אֶת חַג הַמַּצּוֹת תִּשְׁמֹר** – כיצד? "למועד חודש האביב", תשמור שיהיה באביב, ע"י עיבור השנה (ספורנו). **שִׁבְעַת יָמִים תֹּאכַל מַצּוֹת** – כלומר – תאכל מצות ולא חמץ, עיקר הציווי הוא לא לאכול חמץ, כי חיוב אכילת מצה הוא רק בליל הסדר. **כַּאֲשֶׁר צִוִּיתִךָ** – בפרשת בא, עם כל פרטי ההלכות המובאות שם (אוה"ח). **לְמוֹעֵד חֹדֶשׁ הָאָבִיב** – דווקא בחודש האביב. למה נקרא שמו אביב? 'אב' מלשון 'ראשון', זהו החודש בו התבואה בשלה[[102]](#footnote-102). **כִּי בוֹ יָצָאתָ מִמִּצְרָיִם** – ולכן פסח צריך לחול דווקא בחודש האביב. **וְלֹא יֵרָאוּ פָנַי רֵיקָם** – כאשר תגיע לבית המקדש לראות את פני – את שכינתי - אל תבוא ריק בלי כלום, אלא הקרב קרבן, הנקרא "קרבן ראיה". מצווה זו נוהגת בכל שלושת הרגלים ולא רק בפסח.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{טז}!) **וְחַג הַקָּצִיר** – חג שבועות שהוא בזמן קציר החיטים. **בִּכּוּרֵי מַעֲשֶׂיךָ אֲשֶׁר תִּזְרַע בַּשָּׂדֶה[[103]](#footnote-103)** – חג שבועות זהו זמן הבאת הביכורים. פירוט הדברים: מזמן הקרבת העומר מותר לאכול בגבולים חיטים ושעורים מהתבואה החדשה, אך עדיין במקדש לא מקריבים חיטים מהתבואה החדשה. מזמן הקרבת מנחת שתי הלחם התחילו להביא במקדש מנחות מהתבואה החדשה, ומאז מתחילים גם לתת ביכורים, כפי שכתוב בפסוק זה. **וְחַג הָאָסִף בְּצֵאת הַשָּׁנָה** – אחר שנגמרת השנה. **בְּאָסְפְּךָ אֶת מַעֲשֶׂיךָ** – את תבואתך, שאתה עשית. **מִן הַשָּׂדֶה** – לפני תחילת הגשם אוספים את כל הפירות[[104]](#footnote-104) שהתייבשו בחוץ כל הקיץ**.** התורה קוראת לחגים – חג האביב, הקציר והאסיף. ולמה נקראו החגים בשמות אלו? כי בחגים אלו אנו מודים לד' על כל הטובה שנתן לנו.[[105]](#footnote-105)

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יז}!) **שָׁלֹשׁ פְּעָמִים בַּשָּׁנָה יֵרָאֶה כָּל זְכוּרְךָ** – כל הגברים הגדולים חייבים לבא לראות. לאן? **אֶל פְּנֵי הָאָדֹן ה'** – אל בית המקדש, שם פני ד'. ולמה נקרא 'אדון' – כי אנו באים לראות אותו מכח שהוא אדון של כל התבואה שלנו (ספורנו). הוא אדוננו ואנו עבדיו (אבע"ז), הוא המפרנס אותנו (רמב"ן). איזה זכות יש לכל אחד להגיע כל שנה לפחות שלוש פעמים לבית המקדש, שם מקבל האדם יראת שמים (ע"פ תוס' ב"ב כב.) ,לומד תורה ומברר את כל הספקות שהיו לו (אברבנאל)

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יח}!) **לֹא תִזְבַּח עַל חָמֵץ דַּם זִבְחִי** – לא תקריב את הזבח שלי שזה הפסח, כאשר עדיין יש חמץ. ולכן יש להשבית את החמץ לפני חצות היום.[[106]](#footnote-106) **וְלֹא יָלִין חֵלֶב חַגִּי עַד בֹּקֶר** – החלבים וכמו כן האברים של הקרבן לא יכולים להישאר כל הלילה, שבכך הם 'לנים' – נשארים כל הלילה מחוץ למזבח, אלא חובה להקריבם לפני כן. (אם קודם עלות השחר עלו על המזבח, אף שעדיין לא הוקטרו, לא נפסלו).

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{יט}!) **רֵאשִׁית בִּכּוּרֵי אַדְמָתְךָ** – את ההתחלה של הפירות הראשונים שיוצאים באדמתך. **תָּבִיא בֵּית ה' אֱלֹהֶיךָ** – לבית המקדש.[[107]](#footnote-107) החקלאי מגיע לשדה ולפתע רואה פרי יוצא, איזו שמחה, איזה התרגשות. יכול להיות שהוא מרגיש שזה שלו, והקב"ה מלמד שהכל של ד' [שמנו לב שעד שהפרי נכנס לפה יש לקט, שכחה, פאה, שמיטה, ערלה, נטע רבעי, ביכורים, מעשרות, ברכה.] למדנו שמביאים ביכורים רק מ7 המינים, שהם כוללים את כל סוגי התבואה: ירקות (חיטים ושעורים), פירות עם גרעינים (זית ותמר), פירות עם קליפה (רימון), פירות שאוכלים הכל (ענבים ותאנים). **לֹא תְבַשֵּׁל גְּדִי בַּחֲלֵב אִמּוֹ** – גדי לאו דווקא, אלא כל בשר בהמה (אך בשר עוף נאסר ע"י חכמים), ולאו דווקא בחלב אימו, אלא בכל חלב.כתוב שלוש פעמים, מזה למדו חכמים שאסור לבשל, לאכול וליהנות.

**ההבטחה לעלות לארץ.** דגשים: השמחה בהבטחה. השגחת ד' על עמו ישראל.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כ}!) **הִנֵּה אָנֹכִי שֹׁלֵחַ מַלְאָךְ לְפָנֶיךָ** – לאחר סיום המצוות, ד' מצווה את משה לבשר לעם ישראל שהם יזכו לעלות לא"י, ו"המלאך הגואל אותי מכל רע", אותו מלאך שד' הבטיח לאבות, יבוא וישמור עליהם (הכוונה שד' ישמור עלינו, בדרך ההתגלות הזאת). הזכרנו את שר צבא ד' שהיה אצל יהושע ("כי אני שר צבא ד' עתה באתי"), רשב"ם. (הסברנו ע"פ הרמב"ן[[108]](#footnote-108) ולא כרש"י). **לִשְׁמָרְךָ בַּדָּרֶךְ** – בדרכך לארץ ישראל. **וְלַהֲבִיאֲךָ אֶל הַמָּקוֹם אֲשֶׁר הֲכִנֹתִי** – המקום שמוכן ומזומן לעם ישראל, שזה בית המקדש – "מקדש ד' כוננו ידיך".

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כא}!) **הִשָּׁמֶר מִפָּנָיו וּשְׁמַע בְּקֹלוֹ** – הכוונה כמובן שמע בקולי, כי הוא יגיד לך מה שאני מצווה. **אַל תַּמֵּר בּוֹ** – אל תמרוד בו ואל תסרב לעשות את מה שיצווה. **כִּי לֹא יִשָּׂא לְפִשְׁעֲכֶם** – כי לא יוותר למי שיחטא, שהרי אין לו רשות לסלוח. ומדוע אתה צריך לשמוע בקולו? **כִּי שְׁמִי בְּקִרְבּוֹ** – כי המלאך מדבר בשם ד' (רשב"ם). [המלאך הוא התגלות של הקב"ה, השראת השכינה היא על ידי המלאך (רמב"ן). והממרה את דברי המלאך נחשב הדבר שהמרה את פי ד'].

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כב}!) **כִּי אִם שָׁמֹעַ תִּשְׁמַע בְּקֹלוֹ** – של המלאך. **וְעָשִׂיתָ כֹּל אֲשֶׁר אֲדַבֵּר** – מה שד' ידבר. לכאורה זה סתירה – בקול המלאך או בקול ד'? דיברנו על כיצד הירח מאיר (ועל ליקוי חמה ולבנה), וסיפרנו על שני אנשים – אחד אמר שהירח מאיר ואחד אמר שהשמש דרך הירח, ושניהם צודקים, כך כאן – ד' מדבר דרך המלאך (אבע"ז). **וְאָיַבְתִּי אֶת אֹיְבֶיךָ** – אני אהיה האויב של האויבים שלך. **וְצַרְתִּי אֶת צֹרְרֶיךָ** – ואני אדחוק ואעשה צרות למי שדוחק אותך ועושה לך צרות.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כג}!) **כִּי** – כאשר **יֵלֵךְ מַלְאָכִי לְפָנֶיךָ וֶהֱבִיאֲךָ אֶל הָאֱמֹרִי וְהַחִתִּי וְהַפְּרִזִּי וְהַכְּנַעֲנִי הַחִוִּי וְהַיְבוּסִי וְהִכְחַדְתִּיו** – אני אשמיד כל עם ועם מהעמים המנויים כאן (אבע"ז).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כד}!)לאחר שעם ישראל יכבוש את הארץ, יש חשש שהוא ילמד ממעשיהם הרעים של העמים, ויעבוד ע"ז ח"ו, וכיוון שזה כל כך חמור התורה חוזרת ומזהירה על זה (רמב"ן, ואף אם אין חידוש). **לֹא תִשְׁתַּחֲוֶה לֵאלֹהֵיהֶם** – למה שנשתחווה? מסופר על אמציה שכבש את שעיר, וכדי שלא יכעסו על זה הוא פייס אותם ע"י שהשתחווה לאלוהיהם (דה"י ב:כה:יד. ספורנו). **וְלֹא תָעָבְדֵם** – את העבודה המיוחדת לאותו סוג של עבודה זרה (לעומת ההשתחוואה שאסורה בכל ע"ז. ראב"ם). ואף אם כוונתך לזלזל בע"ז, לדוגמא – אסור לזרוק אבן למרקוליס, גם אם המטרה לסקול את הע"ז באבנים (רמב"ן). **וְלֹא תַעֲשֶׂה כְּמַעֲשֵׂיהֶם** – אל תלמד ממעשיהם הרעים. **כִּי** – אלא **הָרֵס תְּהָרְסֵם** – כל ע"ז בדרך שבה הורסים – לשרוף וכדומה. **וְשַׁבֵּר תְּשַׁבֵּר מַצֵּבֹתֵיהֶם** – אבנים שמסמלות את הע"ז שלהם. ואם השארת ע"ז כאילו עבדת בעצמך (אוה"ח).

**השכר לעובדי שמו.** דגשים: הטוב האלוקי שמגיע לשומרי מצוותיו.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כה}!) **וַעֲבַדְתֶּם אֵת ה' אֱלֹהֵיכֶם** – עד כאן דובר בלשון יחיד וכאן בלשון רבים, מדוע? כי אינו דומה יחיד שעובד לרבים שעובדים (ע"פ הכלי יקר. ובלשון בעל הטורים – "הן אל כביר לא ימאס"). עבודת ד' היא מתוך יראה ואהבה, ונראה שהיא מיוחדת דווקא בהגיעם לא"י. ספרנו שיש כאן 7 דברים שזוכה להם עובד ד': **וּבֵרַךְ אֶת לַחְמְךָ** – את האוכל. **וְאֶת מֵימֶיךָ** – שיהיה הרבה אוכל ומים (רמב"ן). **וַהֲסִרֹתִי מַחֲלָה מִקִּרְבֶּךָ** – האוכל יהיה מזין ומבריא, וכך יסורו ממך כל המחלות (רמב"ן).

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כו}!) **לֹא תִהְיֶה מְשַׁכֵּלָה** – אשה שמשכלת בניה כשהם קטנים, או שמפלת. **וַעֲקָרָה** – שלא יולדת. **בְּאַרְצֶךָ** – לא רק בבני האדם אלא אף בבהמות (רמב"ן). **אֶת מִסְפַּר יָמֶיךָ אֲמַלֵּא** – שתחיה את כל מספר הימים שאתה צריך לחיות, ולא תמות במגפות או במלחמות (רמב"ן).[[109]](#footnote-109)

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כז}!) **אֶת אֵימָתִי אֲשַׁלַּח לְפָנֶיךָ** – הגויים יפחדו מעם ישראל. נראה הפירוש – שאת הפחד ד' ישים לפניך, שכשתבוא להילחם בגויים, אז עוד לפני שאתה תגיע אליהם יגיע אליהם הפחד. **וְהַמֹּתִי** – אעשה רעש גדול ומהומה [כמו שלמדנו – "ויהם את מחנה מצרים" (יד:כד), ספורנו]. **אֶת כָּל הָעָם אֲשֶׁר תָּבֹא בָּהֶם** – שתלחם איתם. ובגלל הפחד הזה - **וְנָתַתִּי אֶת כָּל אֹיְבֶיךָ אֵלֶיךָ עֹרֶף** – אמסור בידך את כל אויבך, כיצד? שיברחו ויפנו לך עורף. (וכך למדנו על יהודה - "ידך בעורף אויבך").

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כח}!) **וְשָׁלַחְתִּי אֶת הַצִּרְעָה לְפָנֶיךָ**[[110]](#footnote-110) – היה זה נס גדול, שבכל המלחמות שהיו עד שנכנסו לארץ היה הקב"ה שולח מן חיה שהיתה עוקצת אותם בעיניים ומטילה בהם ארס והם היו מתים. (כנראה שזה דומה לצרעה שאנו מכירים היום). **וְגֵרְשָׁה אֶת הַחִוִּי אֶת הַכְּנַעֲנִי וְאֶת הַחִתִּי מִלְּפָנֶיךָ** – הצרעה נלחמה רק עד שהגיעו לירדן, לכן מוזכרים רק הכנעני והחיתי (שהם ארץ סיחון ועוג), שהם ישבו בעבר הירדן המזרחי, החוי היה בעבר הירדן המערבי, אך צמוד לירדן, שם הייתה הצרעה יורה חיצים של ארס ופוגעת בהם.

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{כט}!) **לֹא אֲגָרְשֶׁנּוּ** – את שבעת העממין. **מִפָּנֶיךָ בְּשָׁנָה אֶחָת פֶּן תִּהְיֶה הָאָרֶץ שְׁמָמָה** – ללא אדם, כיוון שאתה עם קטן ביחס לגודלה של הארץ, ואם כן יהיו הרבה מקומות לא מיושבים. **וְרַבָּה עָלֶיךָ חַיַּת הַשָּׂדֶה** – ויתרבו חיות השדה. כי החיות מגיעות למקום שאין שם בני אדם, ואז הם יתפשטו גם למקומות המיושבים.[[111]](#footnote-111)

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{ל}!) **מְעַט מְעַט אֲגָרְשֶׁנּוּ מִפָּנֶיךָ** – כל פעם אגרש עוד קצת, באופן שבאותו שטח שאגרש יוכלו להתיישב בני ישראל. **עַד אֲשֶׁר תִּפְרֶה** – תוליד ילדים (פירות). **וְנָחַלְתָּ אֶת הָאָרֶץ** – ומה יהיה גבול הארץ?

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{לא}!) **וְשַׁתִּי** – ושמתי **אֶת גְּבֻלְךָ מִיַּם סוּף וְעַד יָם פְּלִשְׁתִּים** – מים סוף במזרח (רשב"ם)[[112]](#footnote-112) עד ים תיכון במערב. **וּמִמִּדְבָּר** – שנמצא בדרומה של הארץ. **עַד הַנָּהָר** – נהר פרת בצפון. כמו שכתוב אצל אברהם אבינו "עד הנהר הגדול נהר פרת" (בראשית ט"ו: י"ח).[[113]](#footnote-113) מכאן מתחיל ציווי (כך נראה בספורנו): **כִּי** - כאשר **אֶתֵּן בְּיֶדְכֶם אֵת יֹשְׁבֵי הָאָרֶץ וְגֵרַשְׁתָּמוֹ מִפָּנֶיךָ**– אתם מצווים לגרש אותו.

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{לב}!) **לֹא תִכְרֹת לָהֶם וְלֵאלֹהֵיהֶם בְּרִית** – אל תכרתו ברית איתם להשאיר אותם בחיים, או ברית עם אלוהיהם להשאיר את אלוהיהם ולא להשמידם (רמב"ן).[[114]](#footnote-114)

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כג-{לג}!) **לֹא יֵשְׁבוּ בְּאַרְצְךָ** – אסור לעובד ע"ז לשבת בארצך, אפילו אם זה רק לזמן מועט בשביל מסחר וכדומה (רמב"ם). **פֶּן יַחֲטִיאוּ אֹתְךָ לִי** – שמא יגרמו לך שתחטא לי. **כִּי**  **תַעֲבֹד** - כשתעבוד **אֶת אֱלֹהֵיהֶם כִּי יִהְיֶה**  - זה יהיה **לְךָ לְמוֹקֵשׁ** – למכשול. (כ"נ לי ברש"י)[[115]](#footnote-115)[[116]](#footnote-116)

**מעמד הברית.** דגשים: השמחה בנתינת התורה. ההודאה הגדולה לד' על נתינת התורה. השמחה במצוות והרצון לקבל עוד ועוד מצוות. הטוב האלוקי שמגיע לשומרי מצוותיו.

פרק כ"ד [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{א}!) **וְאֶל מֹשֶׁה אָמַר[[117]](#footnote-117)** – יש כאן המשך של דבר ד', אך כיוון שכאן זה מופנה דווקא למשה, לכן כתוב שוב – "ואל משה אמר". **עֲלֵה אֶל ה'** – אלי (אבע"ז). **אַתָּה וְאַהֲרֹן נָדָב וַאֲבִיהוּא** – בניו החשובים של אהרן. **וְשִׁבְעִים מִזִּקְנֵי יִשְׂרָאֵל**  - השבעים המובחרים שבזקני ישראל**. וְהִשְׁתַּחֲוִיתֶם מֵרָחֹק** – כל אלו שיבואו איתך יהיו מרחוק ומשם תשתחוו. על מה להשתחוות? להודות על קבלת התורה, חוברות מורשה.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ב}!) **וְנִגַּשׁ מֹשֶׁה לְבַדּוֹ אֶל ה'** – ואתה תגש (אבע"ז), ד' דיבר למשה בגוף שלישי. **וְהֵם** – אהרן, נדב ואביהוא והזקנים **לֹא יִגָּשׁוּ** – יש גבול שאותם הם לא יעברו. **וְהָעָם לֹא יַעֲלוּ עִמּוֹ** – ושאר העם לא יעלו כלל וכלל.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ג}!) **וַיָּבֹא מֹשֶׁה** – אחר מעמד הר סיני ד' אמר למשה את כל 107 הפסוקים האלו[[118]](#footnote-118). באותו יום בו' בסיוון משה רבינו יורד ומתחיל ללמד את העם את כל המצוות (רמב"ן, דלא כרש"י). **וַיְסַפֵּר לָעָם** – בהרחבה, עם פירוט המצוות והטעמים, כשולחן הערוך ומוכן לאכול לפני האדם (רש"י בתחילת משפטים). **אֵת כָּל דִּבְרֵי ה'** – שבסוף יתרו. **וְאֵת כָּל הַמִּשְׁפָּטִים** – מתחילת משפטים (ספורנו). **וַיַּעַן כָּל הָעָם קוֹל אֶחָד** – באותם מילים ובאותו קצב (אוה"ח ביתרו י"ט:). **וַיֹּאמְרוּ כָּל הַדְּבָרִים אֲשֶׁר דִּבֶּר ה' נַעֲשֶׂה** – לפני נתינת התורה עם ישראל אמר 'נעשה' כאשר הוא עדיין לא ידע מה הם הדברים. כאן משה אומר להם את כל הדברים, עם ישראל שמח מאוד לשמוע את הדברים, והוא חוזר ואומר בשמחה גדולה (רמב"ן) שהוא רוצה לקיים את דבר ד' [שמנו לב שכאן הלשון היא יותר מאוחדת 'ויען' ולא 'ויענו'].

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ד}!) **וַיִּכְתֹּב מֹשֶׁה אֵת כָּל דִּבְרֵי ה'** – עוד בו' בסיוון (אברבנאל) כותב משה את כל המשפטים שד' אמר לו (אבע"ז). **וַיַּשְׁכֵּם בַּבֹּקֶר[[119]](#footnote-119)** - משה קם מוקדם, רצונו היה גדול לקיים את מעמד הברית (רלב"ג). **וַיִּבֶן מִזְבֵּחַ** – מספר אבנים. **תַּחַת הָהָר** – באותו מקום בו קבלו את התורה, שידעו שהקורבנות הם הודאה על נתינת התורה (חוברות מורשה). **וּשְׁתֵּים עֶשְׂרֵה מַצֵּבָה** – עשוי מאבן אחת. **לִשְׁנֵים עָשָׂר שִׁבְטֵי יִשְׂרָאֵל** – להקריב עליהם קרבן לכבוד חג קבלת התורה (הנצי"ב). ולמה שנים עשר? כדי להורות שכל בני ישראל מקבלים על עצמם את התורה (רשב"ם).[[120]](#footnote-120)

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ה}!) **וַיִּשְׁלַח אֶת נַעֲרֵי בְּנֵי יִשְׂרָאֵל** – הבכורות. ולמה נקראו נערים? כי בייחס לזקנים היו נערים (רמב"ן)[[121]](#footnote-121). **וַיַּעֲלוּ עֹלֹת** – שכולם לד'. **וַיִּזְבְּחוּ זְבָחִים שְׁלָמִים** – לד' ולעם. **לַה' פָּרִים**[[122]](#footnote-122) **-** עם ישראל שמח בנתינת התורה ולכן חוגג (אברבנאל). כל אחד הקריב 2 פרים, אחד לעולה ואחד לשלמים (אבע"ז). ולמה דווקא פרים? כי עם שלם צריך לאכול מהשלמים, ולפר יש הרבה בשר (אבע"ז).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ו}!) **וַיִּקַּח מֹשֶׁה חֲצִי הַדָּם וַיָּשֶׂם בָּאַגָּנֹת** – כלי עגול, ישנם שני אגנות, באחד שם את הדם מהפרים לעולה ובאחד את הדם מהפרים לשלמים. **וַחֲצִי הַדָּם זָרַק עַל הַמִּזְבֵּחַ** – כריתת הברית כוללת שני צדדים, לכן משה רבינו זורק חצי דם על המזבח וחצי על עם ישראל (ובזה מאחד ומחבר בין ישראל לד', כלי יקר).[[123]](#footnote-123)

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ז}!) **וַיִּקַּח סֵפֶר הַבְּרִית** – אותו ספר שלמדנו עליו בפסוק ד' (ספורנו). ספר זה נקרא ספר הברית כי איתו כורתים בני ישראל את הברית עִם ד'. **וַיִּקְרָא בְּאָזְנֵי הָעָם** – מילה במילה, זהו תורה שבכתב, אתמול בו' בסיון משה רבינו אמר את הדברים כ'תורה שבע"פ', בהרחבה רבה, וכעת כ'תורה שבכתב' מילה במילה. משה רבינו תיקן לישראל לקרוא תורה שבכתב, וכאן קורא אותה משה רבינו בעצמו. **וַיֹּאמְרוּ כֹּל אֲשֶׁר דִּבֶּר ה' נַעֲשֶׂה וְנִשְׁמָע** – נעשה מה ששמענו ואנחנו מעוניינים לשמוע עוד ועוד מצוות (רשב"ם). כאן אנו רואים שעם ישראל רוצה לקיים עוד מצוות גם מה שהם לא שמעו, אפילו שלא כל מצווה כל כך קלה. התלמידים הסבירו הסבר נוסף – הקדימו נעשה לנשמע, הבאנו על זה את הגמרא במסכת שבת על הכתרים שהמלאכים נתנו וכו'.[[124]](#footnote-124)

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ח}!) **וַיִּקַּח מֹשֶׁה אֶת הַדָּם וַיִּזְרֹק עַל הָעָם** – עם ישראל מקבל טיפות קטנות של דם, אלו טיפות נפלאות של קדושה, סביר להניח שהבגדים האלו עם קישוט הדם הזה היו לאירועים מיוחדים (ע"פ הר"ח, מובא בחוברות מורשה).[[125]](#footnote-125) לא ברור אם משה זרק על כל העם או אולי רק על הזקנים שהיו נציגים של כל העם (אבע"ז). **וַיֹּאמֶר הִנֵּה דַם הַבְּרִית אֲשֶׁר כָּרַת ה' עִמָּכֶם עַל כָּל הַדְּבָרִים הָאֵלֶּה** – דברי התורה שלמדתם. גר שמתגייר צריך מילה, טבילה והזאה (להקריב קרבן ולהזות, זה רק כשבית המקדש קיים). עם ישראל גם הם כמו גר הם נכנסים תחת כנפי השכינה, הם עשו ברית מילה לפני קרבן פסח, הם טבלו (כי הגמרא אומרת שאין הזאה בלא טבילה), ועכשיו הם עושים הזאה.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{ט}!) **וַיַּעַל מֹשֶׁה[[126]](#footnote-126) וְאַהֲרֹן נָדָב וַאֲבִיהוּא וְשִׁבְעִים מִזִּקְנֵי יִשְׂרָאֵל**[[127]](#footnote-127) - כפי שציווה ד' בפסוק א', הם עולים רק לחלק התחתון של ההר, שם הם משתחווים לד', ומודים לו על נתינת התורה (אברבנאל)

כהקדמה לפסוק הזה סיפרנו על הסופר קרליבך שכתב ספר בו הוא מתאר את הודו, אך ע"מ להדגיש שבלי להיות בהודו א"א להכיר אותה הוא סיפר סיפור: פעם מישהו קנה פיל ורצה להראות אותו לעיוורים – אחד משש חדק וחשב שזה מגלשה וכו'. כך גם בנבואה – אם יבוא לפה נביא הוא יוכל להגיד לנו מה הוא ראה? אז מה הוא יגיד? ראיתי אור גדול וכו'. כך התורה מנסה בכמה מילים לתאר מעט מעט מהי הנבואה.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{י}!) **וַיִּרְאוּ** – במעמד המיוחד הזה הזקנים מתנבאים. כמובן לא ראו בעין ממש, אלא התנבאו (אבע"ז). **אֵת אֱלֹהֵי יִשְׂרָאֵל** – את כבוד ד' (אונקלוס). **וְתַחַת רַגְלָיו** – לא הסברנו מה זה (כי אנחנו לא יודעים) רק אמרנו שיש מושג של "כסא הכבוד" – שזה מבטא את מלכותו של ד'. (תחת רגליו זה מבטא את הכסא שהוא תחת הרגלים, וזה מבטא את המלכות.) **כְּמַעֲשֵׂה לִבְנַת הַסַּפִּיר** – כמו אבן ספיר לבנה ומבהיקה (יש שיטות שונות מה היה צבעה, ראה אוצר מפרשי הפשט[[128]](#footnote-128)). אך כיוון שאיננו מכירים כ"כ נתנה התורה דרך נוספת שתעזור לנו להבין מעט מעט מהו הדבר: **וּכְעֶצֶם הַשָּׁמַיִם לָטֹהַר** – כמראה השמים כשהם טהורים וזכים ללא עננים, מאירים ובהירים.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יא}!) **וְאֶל אֲצִילֵי** – חשובי **בְּנֵי יִשְׂרָאֵל לֹא שָׁלַח יָדוֹ** – הזקנים לא נפגעו, על אף שהיו ממש קרובים להר, ואם היו עולים עוד קצת היו מתים, כמו שהזהיר הקב"ה לפני מתן תורה. [כך הכהן גדול בקדש הקדשים מאוד יכול להיפגע, כפי שהיה בבית שני]. הזקנים נזהרו מאוד עם כל ההתרגשות הגדולה (לעומת זאת בעתיד נדב ואביהו נפטרו) (רמב"ן). **וַיֶּחֱזוּ אֶת הָאֱלֹהִים וַיֹּאכְלוּ וַיִּשְׁתּוּ** – הזקנים היו מלאי שמחה ורוצים להודות לד'. וכמו שעושים שמחה לגמרה של תורה – סיום - כך עשו כאן (רמב"ן[[129]](#footnote-129)). [אולי זה דומה לסעודה שעושים כשיוצא הכהן הגדול מקודש הקודשים].

**עליית משה להר לארבעים יום.** דגשים: יחס תלמיד לרב – מדרגת יהושע. גדולתם של אהרן וחור בתורה. גדולתו של משה לעילא ולעילא מכל אדם, ובכל זאת – היראה שלו לפני כניסתו אל ההר.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יב}!) **וַיֹּאמֶר ה' אֶל מֹשֶׁה** – אחרי המחזה של הזקנים. **עֲלֵה אֵלַי הָהָרָה** – אל ההר. **וֶהְיֵה שָׁם** – למשך תקופה. **וְאֶתְּנָה לְךָ אֶת לֻחֹת הָאֶבֶן וְהַתּוֹרָה וְהַמִּצְוָה אֲשֶׁר כָּתַבְתִּי** – את לוחות האבן. **לְהוֹרֹתָם** – את התורה והמצווה (רמב"ן).

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יג}!) **וַיָּקָם מֹשֶׁה וִיהוֹשֻׁעַ מְשָׁרְתוֹ וַיַּעַל מֹשֶׁה אֶל הַר הָאֱלֹהִים** – בפסוק ט' עלה משה עם הזקנים קצת, עכשיו הוא עולה יותר. מדוע יהושע בא איתו? יהושע הוא תלמיד מובהק של משה רבינו, והוא 'צמוד' אליו כמה שיותר. יהושע מגיע עד אפה שהוא יכול (ואוכל מן), ושם הוא נשאר 40 יום, עד שמשה יחזור.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יד}!) **וְאֶל הַזְּקֵנִים אָמַר** – לפני שמשה עלה. **שְׁבוּ לָנוּ בָזֶה** – תשבו כאן במחנה במקומינו, אתם תדונו את העם במקומי, (משה רבינו בענוותו אומר 'לנו' במקום 'לי'). **עַד אֲשֶׁר נָשׁוּב אֲלֵיכֶם וְהִנֵּה אַהֲרֹן וְחוּר** – בנה של מרים. **עִמָּכֶם** – כדי לדון בדיונים המורכבים. **מִי**  - שהוא **בַעַל דְּבָרִים** – שיש להם דיון מורכב שהזקנים לא הצליחו לפטור. **יִגַּשׁ אֲלֵהֶם** – לאהרן וחור. שאל תלמיד אהוב: למה צריך את כל הזקנים, די באהרן וחור? עניתי שאת משה רבינו צריכים להחליף הרבה – כל הדיונים הקשים שהיו מביאים למשה רבינו יביאו לזקנים שהם כולם יחד ידונו ויפטרו, מה שהם לא יצליחו לפטור – אהרן וחור שהם התלמידי חכמים הגדולים בדור יפטרו.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{טו}!) **וַיַּעַל מֹשֶׁה אֶל הָהָר** – התורה חוזרת על העליה של פסוק י"ג. **וַיְכַס הֶעָנָן אֶת הָהָר** – ההר התמלא בקדושה, אך משה היה מחוץ לענן.[[130]](#footnote-130)

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{טז}!) **וַיִּשְׁכֹּן כְּבוֹד ה' עַל הַר סִינַי וַיְכַסֵּהוּ הֶעָנָן שֵׁשֶׁת יָמִים** – בכל הימים האלו משה עומד באמצע ההר ומתעלה עוד ועוד כדי שיוכל לעלות אל ההר[[131]](#footnote-131). **וַיִּקְרָא אֶל מֹשֶׁה בַּיּוֹם הַשְּׁבִיעִי מִתּוֹךְ הֶעָנָן[[132]](#footnote-132):**

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יז}!) **וּמַרְאֵה כְּבוֹד ה' כְּאֵשׁ אֹכֶלֶת** – כמו אש חזקה ששורפת. **בְּרֹאשׁ הָהָר לְעֵינֵי בְּנֵי יִשְׂרָאֵל** – עם ישראל בכל ה40 יום רואים את הקדושה הגדולה שבהר סיני. כפי שהזכרנו כמה פעמים התורה אינה רק אהבה (לחלק גלידה בקיוסק), אלא יראה גדולה. [אפשר שרק עם ישראל ראה את האש, ומשה ראה רק ענן].

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כד-{יח}!) **וַיָּבֹא מֹשֶׁה בְּתוֹךְ הֶעָנָן** – נעשה שביל בתוך הענן ומשה נכנס. **וַיַּעַל אֶל הָהָר** – עליה שלישיית, כעת עלה לראש ההר. **וַיְהִי מֹשֶׁה בָּהָר אַרְבָּעִים יוֹם וְאַרְבָּעִים לָיְלָה** – לא אכל ולא שתה, נס גדול, כמו מלאך[[133]](#footnote-133). שם למד משה רבינו את תרומה תצווה ותחילת משפטים.

1. מהרב נחום: כב:ו' – כג:ה'. [↑](#footnote-ref-1)
2. עם, את, אל [התחלתי משפט במילים אלו וראיננו שזה לא מתאים]. ו, ש, ל ... אך נראה לי שזה עלול לבלבל וכדאי לדבר רק על ואו החיבור. [↑](#footnote-ref-2)
3. מקור. [↑](#footnote-ref-3)
4. הוספה: גפה זה כנף. והכוונה לבגד, כנף בגדו. אם יבוא רק עם הבגדים שלו, שהם מכסים אותו כמו כנף. [↑](#footnote-ref-4)
5. בכלי יקר מביא כמה טעמים לזה. [↑](#footnote-ref-5)
6. צ"ב: בהעמ"ד כותב "מסתמא היא גם כן רגילה בית אדוניו והוא זן ומפרנס אותה, והיא עושה איזה מלאכה בבית הקונה... משמע שהאדון חייב לפרנס אותה אך לא חייב לתת לה מקום לישון. [↑](#footnote-ref-6)
7. הוספה: דין זה ללכת לבית הדין הוא רק במקרה שמכרוהו בי"ד, מי שנמכר מעצמו לא צריך ללכת לבית הדין. (מובא ברש"י כפשוטו). [↑](#footnote-ref-7)
8. חוברות מורשה: האדון שואל את בית הדין האם הם מסכימים שהעבד ישאר. וכן יותר נראה ברש"י. [↑](#footnote-ref-8)
9. צ"ב המקור. בפשט רש"י מטרת ההליכה לבית הדין היא בשביל האדון, שכך כתב: "צריך שימלך במוכריו שמכרוהו לו". [↑](#footnote-ref-9)
10. צ"ע אפה זה בדיוק. [↑](#footnote-ref-10)
11. ניתן להדגים על הילדים. [↑](#footnote-ref-11)
12. רש"י לא מסביר כן, וגם הפשט לא כ"כ כן לכאורה, אך מבחינת הרעיון של הפסוקים הבאים זה ההסבר הכי מסתדר. וגם להסביר שאין לה דין שן ועין קשה להסביר לילדים משתי סיבות: א. עדיין לא למדו דין שן ועין. ב. קשה להסביר למה גרע דינה של אמה העבריה שלא יוצאת בשן ועין. [↑](#footnote-ref-12)
13. הסבר: אך אין הכוונה שהיא לא מוצאת חן בעיניו. כן מסבירים ברש"י כפשוטו את דברי רש"י הקדוש. [↑](#footnote-ref-13)
14. צ"ע: רש"י כפשוטו מסבירים ברש"י את הכתיב 'לא', ואכן רש"י ציטט בדה"מ 'לא'. ושמא גירסא אחרת היתה לו בתורה, שאין קרי וכתיב. [↑](#footnote-ref-14)
15. הפעלה: שמתי 2 סוכריות על השולחן של תלמיד פלוני, הוא מגיע ומתפלא ואני אומר לו – זה מיועד בשבילך... [↑](#footnote-ref-15)
16. תשע"ג: יש עליו מצווה לתת לאב לפדות אותה [↑](#footnote-ref-16)
17. צ"ע: בתשע"ד הסברתי שעל האב לפדות. ואינו דברש"י כתוב שהאדון יפדה. ודין זה נכון גם בעבד, שהוקש לשפחה. ומעיקר הדין היה צריך הפודה לשלם את מלוא הסכום, והקלה התורה. וההסבר הזה שמדובר על האב קשה מ2 סיבות: א. על האב לברר קודם המכירה אם האדון יתחתן, וגם אם לא – ס"ס ישר אחרי המכירה צריך לפדותה, ומשמע פה שמדובר שנה שנתיים אחרי. ב. ואם שלוש אלה לא יעשה לה, משמע שעל האדון לפדות. וצ"ע בהלכות אלו. [↑](#footnote-ref-17)
18. תשע"ד: שהרי זה לא יהיה לה נעים להיות עכשיו אצל מישהו אחר (כנלענ"ד). אך ברש"י כפשוטו מבואר שהטעם הוא "בבגדו בה". [↑](#footnote-ref-18)
19. הוספה: שאר זה 'בשר', וכאן משמעותו על מזונות בכלל (רש"י כפשוטו בשם מכילתא וכתובות מז:) [↑](#footnote-ref-19)
20. שאל תלמיד: אז למה יעקב היה יותר אצל רחל? נראה לי שמה שנקבע מתחילה אפשרי, וצ"ע. [↑](#footnote-ref-20)
21. הוספה: לא די שתהיה בת מצווה, צריך שתביא סימנים. ולפני בת מצווה מתייחסים לשערות כשמוא בעלמא, ואחרי בגרות חזקה שהיו שערות ונשרו. כך זכור לי. וצ"ב. [↑](#footnote-ref-21)
22. הרחבה: בכלל המציאות הזאת של אדם שרוצח היא מציאות רחוקה. כשעולא עלה לא"י ראה אחד שרוצח את חבירו, סיפר זאת לרבי יוחנן והוא התפלא איך יכול לקרוא כזה דבר בא"י (נדרים כב:). [↑](#footnote-ref-22)
23. הרחבה: אפשר לספר את הסיפור של דוד ושאול שמובא ברש"י שדוד לא רצה להרוג את שאול כי "מרשעים יצא רשע", ולכן רק חתך את כנף מעילו. (שמואל א' כד:יג). אך צריך לספר בהרחבה כדי שהסיפור יובן כראוי. אם אין מספיק זמן עדיף להימנע מלספר. [↑](#footnote-ref-23)
24. פתיחה: תלמיד יצא מחוץ לכיתה מאחורי החלונות, ותלמיד אחר היה פועל בנין ותוך כדי נשברה לו אבן אז הוא זרק את החלקים מהחלון בלי להסתכל, שאלתי – האם הוא בסדר... אפשרות נוספת: לדפוק עם פטיש בכיתה, עד שנופלת חתיכה של אבן, להסתכל שאין אף אחד ולזרוק מהחלון, שם מחכה ילד שהאבן פוגעת בו והורגתו, ואז לעשות על זה דיון בכיתה. [↑](#footnote-ref-24)
25. תשע"ד: אפילו אם הוא הולך למזבח, זה לא יעזור לו – כי גם משם יקחו אותו למות (לעומת רוצח בשגגה שאם ברח למזבח אסור לגואל הדם להרוג אותו, אוה"ח). ההערות הבאות היו על ההסבר הזה תשע"ג: שהתורה מאפשרת לו לברוח לעיר מקלט, אבע"ז). צ"ע: מה החידוש?! לא מדובר שהורגים אותו שםם, אז למה שלא יקחו אותו?! אולי עדיף להסביר כרש"י שגם כהן שרוצה לעבוד לא נותנים לו. אך מצד ני זה מפגיש עם זה שאין תשובה לאדם רוצח, וזה דבר שדורש הסבר רב לילדים. [↑](#footnote-ref-25)
26. הרחבה: אפשר לספר את הסיפור עם יואב ושלמה (מ"א ב:כח). [↑](#footnote-ref-26)
27. איך גונבים? נראה שצריך להכניסו לרשותו בעל כרחו. [↑](#footnote-ref-27)
28. הרחבה: שאלתי מה זה לקלל? כולם אמרו – לומר על מישהו 'דפוק' וכו, הסברתי את ההבדל בין מילת גנאי לבין קללה. ודיברנו קצת על כך שהדיבור מטמא את הנפש. [↑](#footnote-ref-28)
29. פתיחה: סיפרתי על שניים שרבו (אחד שלרגע החנה את האוטו שלו ובזה חסם לשני את הדרך לצאת עם האוטו, והתפתחה מריבה (רציתי להדגיש שמריבות מתחילות משטויות), ואז אחד פצע את חבירו והיה חודש בבית חולים. מה השני צריך לשלם לו? כתבתי על הלוח נצ"ר ש"ב והיו צריכים לנחש. [↑](#footnote-ref-29)
30. הרחבה: שאלתי אותם מה הדין אם הוא ימות עוד יומיים שלושה? חשבו שפטור, למדנו מהפסוק הבא שחייב. [↑](#footnote-ref-30)
31. צ"ע מה הייחס לעבד כנעני – האם הוא קצת יהודי, או שכל יהדותו היא רק מצד שהוא חלק מרשותו של האדון. בתשע"ו הסברתי אבל העבד הכנעני הוא חייב במצוות כאשה ובחוברות מורשה הביאו את דברי החינוך שרצה ד' לעקור בנו את מידת האכזריות. ומשמע שמעיקר הדין לא היה צריך להרוג רוצח עבד כנעני, כי "העבד קנין כספו" (לשון החינוך שם). וצע"ב. [↑](#footnote-ref-31)
32. הוספה: כדאי לברר מהם דיני עבד כנעני, האם טובל ומל לפני וכו. [↑](#footnote-ref-32)
33. תשע"ג: כלומר, אמנם אם הרג יהודי אפילו אחרי הרבה זמן הוא חייב מיתה, כאן בעבד זה לא ככה, כי הוא לא נחשב ממש יהודי, אלא הוא הממון של האדון (לענ"ד). [↑](#footnote-ref-33)
34. תשע"ג: וְאִם אָסוֹן יִהְיֶה – לאשה. מדובר במקרה שאחד ניסה להרוג את חבירו ובטעות הרג את האשה. וְנָתַתָּה נֶפֶשׁ תַּחַת נָפֶשׁ – דינו מיתה. [בתחילה תלמידים אמרו – זה שוגג, אך אחר-כך אמרו – לא כן, הוא התכוון להרוג, אז מה אם הרג מישהו אחר. וכיוון שאמרו שזה מזיד הסברתי לפי השיטה ש'נפש' זה כפשוטו, ובדרך אגב אמרתי שיש מי שחולק ואומר שמשלם כופר.] [↑](#footnote-ref-34)
35. פתיחה: סיפרנו על אדם שגדל בְּאִי ולפתע קיבל חומש, איך הוא יבין את הפסוק שלנו? הוא יבין עין ממש. איך הוא יבין "והיו לטוטפות בין עינך"?... הוא חייב את התורה שבע"פ. ד' נתן לנו תורה שבכתב ותורה שבע"פ ביחד. דיברנו על הצדוקים – ממחרת השבת וכו'. [↑](#footnote-ref-35)
36. נזק: עין תחת עין. צער: כויה תחת כויה. ריפוי ושבת: רק שבתו יתן ורפוא ירפא. בושת כתוב בדברים "והחזיקה במבויו". [↑](#footnote-ref-36)
37. תשע"ג: נגח – ואם אתה מאן לשלח. והועד בבעליו -"העד העיד בנו האיש". [↑](#footnote-ref-37)
38. צ"ע: למה רש"י לא כתב בסוף יתרו את הפסוק הזה לדוגמא של אם שהכוונה כש...? [↑](#footnote-ref-38)
39. כמו שהיה מדגיש הרב עמי בשיעורי ב"ק. [↑](#footnote-ref-39)
40. תשע"ג: שלא תאמר ילדים קטנים לא חשובים, או שיגיד – למה האבא לו שמר עליו (אבע"ז). [↑](#footnote-ref-40)
41. תשע"ג: כיוון שאדם בדרך כלל שם לב למה שקורה, וגם כלים הם ביד האדם (חזקוני). אך א"כ למה סומא או אדם שהולך בחושך או כלים שעל גבי החמור פטור? גזה"כ. [↑](#footnote-ref-41)
42. הרחבה: לאו דווקא יגח ולאו דווקא שור, גם ג'ירפה ששברה חלון בקומה רביעית. [↑](#footnote-ref-42)
43. מומלץ להשתמש בפלסטלינה בכדי להסביר פסוק זה. [↑](#footnote-ref-43)
44. קשה היה להסביר זאת. הרב שלמה דרייפוס אמר לי שעדיף להסביר שמשלם חצי נזק ודי בזה. [↑](#footnote-ref-44)
45. לא כרש"י, עיין שפ"ח, וברש"י כפשוטו מסבירים את רש"י שמסביר 'אם' ומביאים ראיה לזה מדברי רש"י בויקרא ד':כ"ג. אפשר לשלב את ההסברים: האפשרות הראשונה הייתה בשור מועד, האפשרות השניה היא בשור תם, וזה מה שאומרת התורה: או, כלומר – מקרה שני... (וכנצ"ל ברש"י). [↑](#footnote-ref-45)
46. פתיחה: כתבתי על הלוח גזלן, גנב, גנב שטבח ומכר. שאלתי את התלמידים מה ההבדל בינהם ומה הדין בכל מקרה. [↑](#footnote-ref-46)
47. כך מובא בחוברות מורשה, שטעם זה עדיף מהטעם הראשן ברש"י. [↑](#footnote-ref-47)
48. וברש"י כפשוטו דווקא כשעשה חפירה, וצ"ב. [↑](#footnote-ref-48)
49. הרחבה: חשוב להדגיש שהיום זה לא מצוי, ואם תצעק הגנב יברח. [↑](#footnote-ref-49)
50. תשע"ד: אם ברור לו שהוא לא מתכנן להרוג, כמו שברור שהשמש זורחת בבוקר (איני יודע אם יש מי שמסביר כך) ולא הסברתי כרש"י כי פירושו קשה להבנה. הסבר חוברות מורשה: הגנב גונב אחר זריחת השמש לאור היום (רמב"ן). אך כיוון שהרמב"ם פוסק שדין בא במחתרת הוא בין ביום ובין בלילה, חשבתי להעדיף את ההסבר של רש"י והרמב"ם. [↑](#footnote-ref-50)
51. עיין רש"י. והמלבי"ם כותב שרש"י אינו פשט המקרא, כי על המילה חיים יש אתנחתא. ולכן הסברנו כמו שהסברנו. [↑](#footnote-ref-51)
52. חידה: אפה מצאנו זאת? "וטענו את בעירכם", ועוד. [↑](#footnote-ref-52)
53. צ"ע בהסבר המדוייק. וכהסברנו מסביר רש"י כפשוטו. ועיין רש"י ועוד. [↑](#footnote-ref-53)
54. תשע"ו: (אבל אם אכלה ברה"ר - הבעלים פטור). העיר הרב נחום שאינו מדוייק, שהרי משלמת מה שנהנת, ולכן נ"ל שעדיף להשמיט. [↑](#footnote-ref-54)
55. כלומר – הרוח הוציאתו מחוץ לחצר, ושם נמצאו הקוצים והובילו אותה הלאה. כך הסבר הרשב"ם. וברש"י צ"ע אם גם הוא מסביר כך, או שדעתו היא שהקוצים נמצאים בתוך רשותו. [↑](#footnote-ref-55)
56. פתחתי בסיפור על חבר שביקשתי ממנו לשמור ומכאן הגעתי לכל סוגי השומרים. סיפור של הראל לבובי: שומר חינם – גב' כהן נסעה לחופש והשאירה את הפמוטים שקיבלה מסבתה לשמירה אצל שמעון. שמעון הסכים בשמחה לעשות לה טובה. אך לילה אחד נכנסו גנבים לבית של שמעון וגנבו את הפמוטים. שמעון צריך להשבע שלא גנב בעצמו ולא פשע ופטור מלשלם. אם פשע ולא שמר כראוי חייב לשלם. שומר שכר – יש לו יותר אחריות כי מקבל שכר על שמירתו. גב' לוי הפיקה לקח ממה שקרה לגב' כהן, וכשנסעה לחופש נתנה את הפמוטים שלה לראובן, לו שילמה כסף רב כדי שישמור עליהם היטב. הוא אכן שמר מצוין, אך בלילה פרצו לביתו גנבים מסוכנים, ובאיומי אקדח גנבו את הפמוטים. הדיינים אמרו שמכיון שהיה זה באונס (=לא היתה ברירה, הוא לא אשם) הוא פטור, וצריך להישבע על-כך. בגניבה ואבידה ללא אונס – חייב שומר שכר. דיברנו רק על שמורים, אח"כ הוספתי שואל ואח"כ שוכר. למדנו את הפסוקים של שומר חינם כמה פעמים בע"פ, רק אחרי שהבינו טוב את הדינים התחלנו ללמוד מתוך הפסוקים. [↑](#footnote-ref-56)
57. לא ראינו את המשנה בשבועות, כי הלשון שם מבלבלת (המשנה מכניסה כבר את דיני השבועה). [↑](#footnote-ref-57)
58. תשע"ד: מהבית של השומר (בדרך כלל החפץ נמצא בבית השומר, אך לאו דווקא). אך איננו יודעים אם מישהו אחר גנב או שהוא בעצמו גנב (רמב"ן). [↑](#footnote-ref-58)
59. תשע"ג: אם השתמש חייב אפילו באונס. [↑](#footnote-ref-59)
60. הוספה: כי חשיד אממונא לא חשיד אשבועתא (ב"מ ה.) אמנם לפי אביי הניסוח קצת אחר. והרי"ף לא הכריע כי אין נפק"מ להלכה, כפי שכתב הרא"ש. ובכל מקרה נראה נכון להסביר כך לתלמידים. [↑](#footnote-ref-60)
61. 'הוא' הכוונה החפץ, ,כך כותב רש"י. ולכאורה יותר היה פשוט לומר – כי הוא' השומר הוא זה שגנב. [↑](#footnote-ref-61)
62. הוספה: טוען טענת גנב משלם כפל דווקא אם נשבע ואח"כ באו עדים. [↑](#footnote-ref-62)
63. הוספה: העדים הזוממין מחלקין את תשלום הכפל ביניהם (רמב"ם עדות י"ח:א') [↑](#footnote-ref-63)
64. תשע"ד: נפל מצוק וכדומה ונשבר ומת (רמב"ן). וכך מסבירים רש"י כפשוטו ברש"י ע"פ הרמב"ן והרא"ם. ואת דברי רש"י בפסוק י"ב מסבירים קצת בדוחק: לומדים נשבר או נשבה ממת: מה מיתה אינו יכול להציל אף בשורה ושבויה שאינו יכול להציל. וא"כ גם בטריפה שאינו יכול להציל. וצ"ע. [↑](#footnote-ref-64)
65. השבועה תכריע מי צודק מבין שניהם (ראב"ם) [↑](#footnote-ref-65)
66. הוספה: וכן לשון הגמרא בב"מ בסביבות דף טז. [↑](#footnote-ref-66)
67. שכיוון שבדרך כלל הטריפה היא במקום שיש רועים אחרים ודאי יש לו עדים (ספורנו) [↑](#footnote-ref-67)
68. וברש"י כפשוטו מסבירים שבטריפה שדרך להיות עדים לא תעזור שבועה. וצ"ע אם זו שיטת רש"י (ותלוי גם מה כוונת 'שבורה' בפסוק לעיל. עיין שם וברא"ם וברמב"ן. [↑](#footnote-ref-68)
69. חידה: אפה יש 5 פסוקים רצופים שכתוב בהם את המילה "ישלם"? ישנם פעמיים כאלו. [↑](#footnote-ref-69)
70. חידה: איזה בנות נאנסו בחומש בראשית? בנות לוט. זאת הייתה חידה קשה,, אמרתי להם: יש מילה שיכולה לעזור לכם לגלות – המילה היא לגלות!!! (לגלות = לוט) [↑](#footnote-ref-70)
71. כן נראה מלשון הכתובה: "מוהר בתולייכי כסף זוזי מאתן" – תשלום בתולים. [↑](#footnote-ref-71)
72. ובא לאפוקי אונס שלא יכול לשלחה, ולכן לא צריך לכתוב כתובה, כי כל עניין הכתובה שלא יקל בעיניו לגרשה. כך פוסק הרמב"ם הלכות נערה בתולה פרק א'. [↑](#footnote-ref-72)
73. הוספה: ולמה כתוב דווקא האב? בא לחדש שאפילו אם היא רוצה ואביה לא – היא לא מתחתנת. כנלע"ד. [↑](#footnote-ref-73)
74. תלמוד ירושלמי (וילנא) מסכת חגיגה פרק ב: והא אית תמנין נשיין חרשיין יהיבין גו מערתא דאשקלון מחבלן עלמא אלא איזיל אמור ליה אמר לון אנא דחיל דהוא גבר נשייא ולית הוא מהיימנתי א"ל אי הימינך הא טבאות ואין לא עביד הדין סימנך קומוי הב ידך על עיינך ואפקה וחזרה והיא חזרה אזל ותני ליה עובדה בעא מיעבד סימנא קומוי ולא שבקיה א"ל ידע אנא דאת גבר חסיד יתיר מן כן את יכול עבד ולא עוד אלא בפומי לא אמרית בלבי חשבית מיד עמד שמעון בן שטח ביום סגריר ונסב עימיה תומנין גוברין בחירין ויהב בידיהון תומניי לבושין נקיים ויהבנין גו קידרין חדתין וכפינון על רישיהון אמר לון אין צפרית חד זמן לבשון לבושיכון ואין צפרית זמן תניין עולין כולכון כחדא וכיון דאתון עללין כל חד וחד מינכון יגוף חדא ויטלטליניה מן ארעא דעיסקיה דהדין חרשא טלטלתניה מן ארעא לא יכול עבד כלום אזל וקם ליה על תרעא דמערתא א"ל אויים אויים פתחון לי דמן דידכן אנא אמרון ליה היך אתית להכא בהדין יומא אמר לון ביני טיפייא הוינא מהלך אמרון ליה ומה אתיתא הכא מיעבד אמר מילף ומילפא כל מטי יעביד מה דהוא חכם והוות כל חדא מינהון אמרה מה דהיא אמרה ומייתיא פיתא והדא אמרה מה דהיא אמרה ומייתיא קופד אמרה מה דהיא אמרה ומייתיא תבשילין אמרה מה דהיא אמרה ומייתיא חמר אמרון ליה את מה אית בך עבד אמר לון אית בי צפר תרין צפרין ומייתי לכון תמנין גוברין בחירין הווי עמכון חדיי ומחדיי לכון אמרון ליה כן אנן בעיי צפר חדא זמן ולבשון לבושיהון צפר זמן תינינן ועלו כולהון כחדא אמר כל דמטי יחכום זוגיה וטענונון ואזלון וצלבונון הדא היא דתנינן מעשה בשמעון בן שטח שתלה נשים באשקלון אמרו שמנים נשים תלה ואין דנין שנים ביום אחד אלא שהיתה השעה צריכה לכך. [↑](#footnote-ref-74)
75. הוספה: הרב יעקב לבנון בשיעורי מלמדים תשע"ו: לגבי איסור שכיבה עם אחותו, שאל תלמיד – והרי אני ישן עם אחותי בחדר. אומר הרב יעקב – להגיד לתלמידים – לא מדובר רק לישון לידה אלא לבוא עליה. לא לחשוש להגיד זאת. ואם ילד ישאל – איך כשאדם בא על אשה נהיה ילד? להגיד לו – אני לא יודע. לא להגיד לו – כשתגדל תבין, אלא שאנחנו לא יודעים. וזה נכון, כיי איננו יודעים איך בדיוק ד' מכניס נשמה לעולם. כשהילד יגדל הוא יבין יותר, מה שיתאים לרמתו באותו שלב. [↑](#footnote-ref-75)
76. הרחבה: אמרתי שאין הכוונה שיש כלב בבית, אלא שמתחתנים עם הכלב, כאילו הכלב הוא הבעל. ועיין בהרה הקודמת בהדרכתו של הרב יעקב. [↑](#footnote-ref-76)
77. צ"ע אם גר זה דווקא מעם אחר, או גם יהודי שבא לפה מארץ אחרת. שהרי רש"י הגדיר 'גר' – כל מי שבא ממקום אחר. [↑](#footnote-ref-77)
78. האם כל דיבור מצער נכלל בגדר אונאת דברים? [↑](#footnote-ref-78)
79. רמב"ם: מכירה י"ד:י"ב,י"ג: כשם שהונייה במקח וממכר כך יש הונייה בדברים שנאמר [(ויקרא כה-יז)](file:///C:\תורת%20אמת%20-%20352\Temp\his_temp_1_10.htm#bm:0000762-#ויקרא פרק-כה-{יז}!) ''ולא תונו איש את עמיתו ויראת מאלהיך אני ה'''. זה הוניית דברים. כיצד היה בעל תשובה לא יאמר לו זכור מעשיך הראשונים. ואם היה בן גרים לא יאמר לו זכור מעשה אבותיך. היה גר ובא ללמוד תורה לא יאמר לו פה שאכל נבילות וטריפות יבא וילמוד תורה שניתנה מפי הגבורה. היו חלאים ויסורים באין עליו או שהיה מקבר את בניו. לא יאמר לו כדרך שאמרו חבריו לאיוב [(איוב ד-ו)](file:///C:\תורת%20אמת%20-%20352\Temp\his_temp_1_10.htm#bm:0000788-#איוב פרק-ד-{ו}!) ''הלא יראתך כסלתך'' [(איוב ד-ז)](file:///C:\תורת%20אמת%20-%20352\Temp\his_temp_1_10.htm#bm:0000788-#איוב פרק-ד-{ז}!) ''זכור נא מי הוא נקי אבד'': [↑](#footnote-ref-79)
80. רמב"ם מכירה י"ג: ג',ד'. [↑](#footnote-ref-80)
81. רמב"ם מכירה י"ד:ט"ו. [↑](#footnote-ref-81)
82. תשע"ד: הזכרנו שבכיתה יש לנו את הזכות להקפיד במצוות לא תעשה זאת, כמובן שהדין שלא לצער נכון בכל אדם, אך ביתום ישנו איסור נוסף. [↑](#footnote-ref-82)
83. הרחבה: כמו אצל לוט: "לכן כל הורג קין..." לא כתוב מה יהיה עונשו. [↑](#footnote-ref-83)
84. סיפורי הרב מדרכי אליהו על יחסו לילדים יתומים. [↑](#footnote-ref-84)
85. האבע"ז והראב"ם מסבירים שלכן כתוב לשון 'אם'. [↑](#footnote-ref-85)
86. נזכרנו בשלושת המקומות שאם זה חובה: אם כסף, אם מזבח, אם כופר. [↑](#footnote-ref-86)
87. כאחד שגובה בחוזקה (הרב נחום). [↑](#footnote-ref-87)
88. תשע"ג: שאלנו: למה אסור ריבית? ילד אחד ענה – כי לא יהיה לו מה להחזיר ואז הוא יפסיד. ילד אחר ענה – כי הלוואה זה חסד, ואי אפשר לעשות מזה ביז'נס. [↑](#footnote-ref-88)
89. הוספה: מה העניין לקחת ממנו אם בכל מקרה הוא לא מפסיד מזה? נראה לי שהספורנו כותב שעל ידי זה הוא לא יוכל ללוות ממישהו אחר. [↑](#footnote-ref-89)
90. צ"ע: משמע שאם יש לו בגד נוסף אפשר למשכן. [↑](#footnote-ref-90)
91. תשע"ד: ואמנם הוא חייב לשלם, אך אני מרחם עליו שהרי אין לו מה לשלם. נראה לי שאינו, וכאן מדובר שיש לו מה לשלם, שהרי אם אין לו אסור להיות לו כנושה, וצריך לברר הדינים. [↑](#footnote-ref-91)
92. תשע"ג: וכיצד ישמע? כותב הספורנו – הלווה יקבל כסף באופן שיוכל לקנות בגדים וכו', והמלווה שלא השתמש כראוי בכסף שד' נתן לו יפסיד את הכסף הזה. [↑](#footnote-ref-92)
93. חידה: מתי עובר על 4 איסורים בקללה אחת. [↑](#footnote-ref-93)
94. הרב נחום: תביא אותו לאחר 30 יום. ולפני כן אתה תטפל בו. [↑](#footnote-ref-94)
95. הרב נחום: אם ישנם רשעים רבים שמטים את המשפט לטובת אחד מן הצדדים, אל תלך אחריהם. ולא תענה על ריב לנטות – אם יש איזה ריב, אל תנטה לצד הרבים. אחרי רבים להטות – להטות את הדין בבית הדין כמו שאומרים רבים. [↑](#footnote-ref-95)
96. סיפור: דוד המלך היה מחייב עניים ושלמה היה משלם להם כסף החסר. [↑](#footnote-ref-96)
97. הרחבה: מו"ר הרב עמי נותן דוגמא: אדם יושב במרפסת ורואה מישהו עם פנצ'ר בגלגל: אפשרות א' – נותן לו הוראות מלמעלה מה לעשות, אפשרות ב' – יורד ואומר לו – זוז הצידה אני אעשה, אפשרות ב' – עוזר לו. אותו דבר בחברותא: יש שאומר – אני אסביר לך את התוס, ויש שאומר – בא ננסה להבין יחד ועוזר לו להבין. [↑](#footnote-ref-97)
98. תשע"ד: מי שהוא 'אביון בריב', כלומר שתמיד הוא מפסיד בדינים, כי הוא תמיד גוזל אחרים, אעפ"כ אסור להטות את המשפט נגדו, ויש לדון את הדין כאילו הוא לא גזל אף פעם. (ע"פ הרמב"ם). [↑](#footnote-ref-98)
99. הרחבה: סיפרנו על רב ? שאשתו הייתה מכינה לו הפוך ממה שביקש, אז בנו ביקש בשבילו הפוך כדי שאימו תכין מה שבאמת רב רוצה, ואביו אמר לו מדבר שקר תרחק (לחפש מקור). [↑](#footnote-ref-99)
100. הרחבה: סיפרנו על נשיא בית המשפט שבא לדיין ואמר לו – אתם מתרגשים מ10 ₪ שנותנים לכם ובגלל זה אינכם דנים?! אמר לו – ואתם אם תקבלו עשרת אלפים? עשרת אלפים זה כבר הרבה. אמר לו הדיין – ההבדל ביננו הוא שכשאתם מקבלים 10 ₪ אין לכם הכרת הטוב לאותו יהודי, ולנו יש... עוד סיפורים על שוחד נמצאים בענף עץ עבות. [↑](#footnote-ref-100)
101. אמנם דיני אמירה לנכרי הם מדרבנן, אך לעבד כנעני וגר תושב זה מדאורייתא (רש"י כפשוטו). [↑](#footnote-ref-101)
102. תשע"ד: כי בזמן זה התבואה מלאה בגרגירים, כמו אב. [↑](#footnote-ref-102)
103. תשע"ג: פסוק זה הסברתי מספר פעמים, גם מפאת קושיו, וגם לקראת חג השבועות: מזמן הקרבת העומר מותר לאכול בגבולים חיטים ושעורים מהתבואה החדשה, אך עדיין במקדש לא מקריבים חיטים מהתבואה החדשה. למה? כי כתוב כאן שבחג הקציר מקריבים את הביכורים של התבואה החדשה, וזהו קרבן שתי הלחם, שהוא צריך להיות הקרבן הראשון שמקריבים מהתבואה החדשה. לאחר מכן אפשר להקריב מנחות מהתבואה החדשה וכן לתת ביכורים מ7 המינים. (למדנו את המשנה שם כתוב שזה שאסור לתת ביכורים לפני שבועות נלמד מהפסוק שלנו). תשע"ד: מזמן הקרבת העומר מותר לאכול בגבולים חיטים ושעורים מהתבואה החדשה, אך עדיין במקדש לא מקריבים חיטים מהתבואה החדשה. למה? כי כתוב כאן שבחג הקציר מקריבים לראשונה את התבואה החדשה, וזהו מנחת שתי הלחם, לאחר מכן אפשר להקריב מנחות מהתבואה החדשה וכן לתת ביכורים מ7 המינים. פירוש הפסוק – החיטים הראשונות במקדש יהיו בחג הקציר. אך נראה לי שפשט דברי רש"י כמו שכתבנו למעלה, כוכמו שנראה ברש"י כפשוטו. [↑](#footnote-ref-103)
104. צ"ב: לא מפורש ברש"י שמדובר בפירות, ואפילו בפשט היה יותר קל להגיד שמדובר באותו דבר שצמח באביב ונקצר בקציר שזה התבואה. אך קשה לי שהרי מה יש לייבש את החיטים והשעורים, לכן יותר נראה לי שמדובר בפירות. [↑](#footnote-ref-104)
105. תשע"ג: [לכבוד חג שבועות עשינו דף עבודה בו הובאו כל שמות החג וסיבותיו (כאשר חג הביכורים זה כנגד שתי הלחם שנקרא ביכורים בגלל שהוא הקרבן הראשון] [↑](#footnote-ref-105)
106. צ"ע: מה חידשה התורה? כבר אנו יודעים שמקריבים מחצות ושאוכלים חמץ עד חצות. [↑](#footnote-ref-106)
107. תשע"ג: למדנו משניות ביכורים (לקראת חג השבועות). [↑](#footnote-ref-107)
108. צ"ב מה בדיוק אמר הרמב"ן. [↑](#footnote-ref-108)
109. תשע"ג: [שאל ילד מתוק – והרי מי שמת במלחמה זה היה מספר ימיו? הסברנו שזה מספר ימיו, רק בגלל שעם ישראל לא עובד את ד' כראוי]. [↑](#footnote-ref-109)
110. תשע"ג: – נראה שזו הצרעה שאנו מכירים, אך נראה שהיא הייתה יותר מזיקה, והיו המונים של צרעות שהיו הורגים בהם. מזכיר לנו את מכות ממצרים (שילוב של רש"י ורמב"ן). **וְגֵרְשָׁה אֶת הַחִוִּי אֶת הַכְּנַעֲנִי וְאֶת הַחִתִּי מִלְּפָנֶיךָ** – הצרעה נלחמה רק בתקופת משה רבינו, לכן לא מוזכרים שאר העממין. בזמן יהושע כבר לא היו ניסים כמו אצל משה (ע"פ רש"י). [↑](#footnote-ref-110)
111. תשע"ג: שאל תלמיד מתוק: אבל אז יכולים ללמוד מהגויים, למה שלא יישבו את כל הארץ, בכל מקום קצת? תירץ תלמיד אהוב: אם היו מיישבים בכל מקום קצת – אז בכל מקום היו מגיעים החיות, כי הארץ מאוד גדולה בייחס לכמות המיישבים. הסברתי שזכור לי שכתוב שהקב"ה השאיר לנו את הגויים לנסות אותנו שנשמור את המצוות. [↑](#footnote-ref-111)
112. צ"ע האם זה באמת במזרח? [↑](#footnote-ref-112)
113. הרחבה: דיברנו על קריאת מפה – צפון תמיד למעלה. [↑](#footnote-ref-113)
114. הוספה: אמנם הרמב"ם פוסק שאם הם מקיימים 7 מצוות בני נח מותר להשאיר אותם בחיים, אלא שעדיין לכרות איתם ברית אסור, וזה החטא שעשו עם הגבעונים. לעומת זאת הרמב"ן והאוה"ח מסבירים כאן - כל עוד הם עובדים את אלוהיהם אסור לך לכרות איתם ברית, אבל אם הם מקיימים 7 מצוות בני נח מותר להשאיר אותם, וזה דין "וקראת עליה לשלום". וכך עשה יהושע, ולכן היה אפשר להשאיר את הגבעונים, ורק בגלל שבתחילה מרדו הגבעונים היה צריך להורגם (אוה"ח ע"ש). [↑](#footnote-ref-114)
115. הרחבה: למילה 'כי' משמעויות שונות: כאשר, אם, ש ("וירא אלוקים כי טוב"), שמא, אלא ("לא, כי ברחוב נלין"), משום ("כי בו שבת מכל מלאכתו"). [↑](#footnote-ref-115)
116. הרחבה: הרחבנו בסיפורים על המסיון. [↑](#footnote-ref-116)
117. למדנו ביום אחד 18 פסוקים 8 שינונים. כל פסוק (2 הסברים ו6 שינונים) ב6 דקות ואפילו פחות. עשינתי מעי מסילת רכבת, שיש 2 משבצות זו למעלה מזו, בעליונה כתוב א' ולמטה כתבנו כמה זמן לקח, וכן על כל הפסוקים. [↑](#footnote-ref-117)
118. משימה: לספור כמה פסוקים היו. [↑](#footnote-ref-118)
119. חידה: מאפה מתחיל ז' בסיון. מאפה מתחיל ו' בסיון? [↑](#footnote-ref-119)
120. תלמידים תשע"ד: שאל תלמיד אהוב: אם עם ישראל הוא כאיש אחד היתה צריכה להיות מציבה אחת? ענה תלמיד מתוק: אם היתה מציבה אחת היה אפשר לחשוב שיש שבטים שאינם חלק מעם ישראל (לדוגמא ראובן וגד וחצי מנשה). הוספתי ואמרתי שאולי הסיבה היא שלתורה יש הרבה הסברים – לכל שבט הסבר אחר. [↑](#footnote-ref-120)
121. צ"ב: ראב"ם ואבע"ז מסבירים - את הבכורות הצעירים, וכך כותב הרמב"ן שזה יותר הפשט. ואיני יודע אם להסביר כן. [↑](#footnote-ref-121)
122. תשע"ג: – למה הקריבו פרים? כי היו שם המונים שצריכים לאכול. איני יודע מה המקור לזה. [↑](#footnote-ref-122)
123. צ"ע: האם מדובר על כל המצבות או רק על הקרבן של משה? אם מדובר על כל המצבות צ"ל שהיו הרבה אגנות, או שכל פעם השתמשו בשתי האגנות. [↑](#footnote-ref-123)
124. הרחבה: ניתן לספר את כל הסיפורים שם, ואם זה צמוד לשבועות להוסיף (פה או בהמשך) את עליית משה למרום. [↑](#footnote-ref-124)
125. הרחבה: אפשר לספר את חנהלה ושמלת השבת, ולדבר על העומק שיש בסיפור הזה – פחם שך מצווה יש בו שמחה. [↑](#footnote-ref-125)
126. חידה: כמה פעמים כתוב שמשה עלה להר? 4, והסברנו שעלה בפועל 3. [↑](#footnote-ref-126)
127. תשע"ג: – להודות לד' על נתינת התורה. [↑](#footnote-ref-127)
128. לבן, אדום, תכלת, שקוף. [↑](#footnote-ref-128)
129. הרחבה: הבאנו דוגמאות מסעודה שעשה דוד המלך ושעשה שלמה המלך. מובא ברמב"ן. [↑](#footnote-ref-129)
130. באבע"ז כתוב שכבר כיסה את הענן, ואיני יודע אם יש הסבר כמו שהסברתי. [↑](#footnote-ref-130)
131. הוספה: יש מחלוקת תנאים בגמרא למה נועדו ימים אלו. [↑](#footnote-ref-131)
132. חידה: אפה בפרשה יש 6 ו7? שבת, שביעית, עבד עברי. אפה יש עוד רק 7? עד היום השביעי יהיה עם אימו. חג המצות 7 ימים. [↑](#footnote-ref-132)
133. חידה: כמה ימים ד' דיבר עם משה בהר? תשובה – 34, כי היו 6 ימי הכנה של משה. [↑](#footnote-ref-133)